Ustazah Asma Tegur ‘Influencer’ Jalinkan Hubungan Dengan Pasangan Beza Agama

Penceramah bebas iaitu Ustazah Asma Harun merupakan seorang penceramah bebas yang mana cukup dikenali oleh khalayak ramai. Beliau telah membuat satu perkongsian dan nasihat di laman sosial instagramnya tentang seorang influencer yang menjalinkan hubungan dengan pasangan bukan Islam.

“YA, AGAMA KAMI BERBEZA TETAPI SAYA TAK FAHAM KENAPA RAMAI YANG STRESS TENTANG PERBEZAAN TU?”-

Jawapan yang diberikan oleh influencer tersebut mengenai hubungan yang dia jalinkan dengan orang bukan Islam tersebut telah menarik perhatian  Asma  untuk memberi nasihat dan percerahan tentang hubungan antara orang Islam dan bukan Islam.

Menurut beliau, lebih membimbangkan apabila mereka melakukan perkara yang tidak senonoh seperti berpeluk, cium dan tidak menutup aurat di khalayak ramai. Beliau menyatakan bahawa perbuatan yang mereka  akan memberi ketidakselesaan kepada masyarakat bahkan ianya juga akan menimbulkan salah faham  tentang perbuatan itu seolah-olah menjadi suatu kebiasaan.

HUBUNGAN ANTARA ORANG ISLAM DAN BUKAN ISLAM- Ustazah Asma Harun

Asma telah memberi pencerahan di laman sosial instagramnya, terdapat beberapa situasi dalam isu hubungan yang berlainan agama ini. Situasi pertama iaitu situasi yang mana hubungan orang Islam sesama Islam yang mana menurut hadis sahih,

تَزَوَّجُوا الْوَدُودَ الْوَلُودَ فَإِنِّي مُكَاثِرٌ بِكُمُ الْأُمَمَ

“Kahwinilah kamu akan wanita yang penyayang, subur kerana aku merasa bangga dengan memiliki umat yang banyak.”

Situasi kedua iaitu situasi yang mana hubungan orang Islam dengan bukan Islam. Beliau telah mengatakan bahawa Islam merupakan agama yang sangat indah ,menuntut kita berkawan dengan semua orang tanpa mengira bangsa dan agama serta menjaga hubungan dengan baik. Namun begitu, untuk dijadikan pasangan hidup islam meletakkan syarat yang mana kedua-duanya BERAGAMA ISLAM.

Semoga dengan nasihat dan perkongsian yang diberikan, dapat memberi pencerahan tentang isu ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Menjadi Mangsa Gangguan Seksual, Netizen Ini Dakwa Bapa Puteri Balqis Buat Laporan Polis?

Industri hiburan baru-baru ini digemparkan dengan pendedahan mengejutkan oleh pelakon, Puteri Balqis yang menceritakan dirinya pernah menjadi mangsa gangguan seksual oleh bapanya, Azizi menerusi Podcast Bros Gang TV di Youtube.

Walaubagaimanapun, menerusi ciapan di Twitter, seorang netizen yang mendakwa dirinya mengenali keluarga pelakon itu menasihati agar tidak percaya bulat-bulat apa yang diperkatakan Balqis.

“Jangan percaya bulat-bulat kak oii. Saya kenal sangat keluarga ayah dia. Nanti ayah dia mulakan kes saman. Jangan kak pun terbabit. Itu jer saya boleh nasihat.” – kongsinya.

Dalam pada itu, netizen ini turut dilihat memuatnaik tangkap layar perbualan di WhatsApp bersama seorang individu yang dikatakan bapa Puteri Balqis, menyatakan bahawa dia sudah membuat laporan polis terhadap isu yang berlaku.

“Amekaw kepada yang RT & sebar fitnah pasal bapa Balqis. Nie perbualan aku dengan bapak budak 15 tahun tu.”-Ciapan Netizen

Murai MY sebelum ini pernah melaporkan mengenai ibu Puteri Balqis, Norashikin Mohd Aziz mendakwa bekas suaminya, Azizi Aziz yang pernah melakukan banyak kesalahan jenayah.

Selain itu, Norasyikin turut mengatakan bekas suaminya itu pernah memaksa dia tidur dalam satu bilik yang dipenuhi dengan lelaki sedang berkhayal disebabkan dadah dan ada yang melakukan onani.


Nad Zainal Beri Amaran Dan Jawab Persoalan Tentang Punca Perceraian

Sejak berita perpisahan antara Nad Zainal dan bekas suaminya tersebar, timbul khabar angin yang tidak enak didengari di mana banyak spekulasi keluar mencari punca keretakan rumahtangga aktres jelita ini berdasarkan temuramah yang tular sebelum ini.

Murai MY menjengah ke Instagram aktres berbakat ini dan melihat muatnaik terkini yang dikongsikan selebriti ini menjelaskan tentang isu video temuramah yang hangat diperkatakan sehingga menimbulkan pelbagai spekulasi tentang rumahtangganya.

Berdasarkan penjelasan Nad, pelakon ini mengatakan video temuramah yang tular seolah-olah memberi bayangan tentang keadaan rumahtangganya itu adalah tidak benar.

“Berikutan video temuramah yang tular. Ramai membuat spekulasi saya memberi bayangan tentang keadaan rumahtangg saya sebelum ini. Yang di mana tidak benar.

Itu hanya temuramah berkenaan isu kecurangan rumahtangga rentetan dari tayangan akhir Dendam Seorang Isteri.” Coretnya

Bukan itu saja, Nad juga mengatakan spekulasi yang timbul membuatkan pelakon ini berasa terganggu dan meminta agar orang ramai berhenti mengatakan tentang hal tersebut.

Menurut Nad lagi, punca perpisahan antara dia dan bekas suami tiada kena mengena dengan pihak ketiga serta merasakan hal tersebut tidak perlu dikongsikan kepada umum.

“Saya terganggu dengan spekulasi yang berbangkit. Tolong. Berhenti. Tiada orang ketiga. Tiada. Apa yang terjadi. Tidak perlu dikongsi, tiada apa yang perlu diambil sebagai contoh.” coretnya lagi

Melihat muatnaik pelakon berbakat besar ini di media sosialnya, ramai rakan industri dan para peminat Nad Zainal menitipkan kata-kata semangat serta doa di ruangan komen hantaran tersebut.

“Sabar anakku. Muga kuat dan tabah” pesan Fadzil Teh

“Kekak kuat kak. Moga Allah permudahkan segala urusan”

Sekadar info, Nad Zainal telah berpisah dengan bekas suaminya Muhammad Faliq Amiruddin setelah tujuh tahun lebih bersama. Dan hasil perkongsian hidup bersama, mereka berdua dikurniakan dengan dua cahaya mata iaitu Fahad Ibrahim dan juga Budi Kalsom.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ini Keputusan Muktamad…”- Iqbal Zulkefli Beri Kata Putus Tentang Hubungannya Dengan DSV

Sentiasa dihujani dengan pelbagai persoalan mengenai status terkini hubungannya bersama jutawan kosmetik, Datuk Seri Vida. Penyanyi dan usahawan sensasi, Iqbal Zulkefli akhirnya tampil bersuara memberikan penjelasan menerusi Instagram Stories miliknya.

Menurut Iqbal, dia sudah tidak mempunyai apa-apa lagi hubungan dengan DSV dan menegaskan ia adalah keputusan muktamad untuk hidupnya.

“Tidak putus orang bertanya hubungan saya dengan Dato Seri Vida. Di sini saya jelaskan, tiada apa-apa hubungan lagi antara saya dengan beliau.

“Tidak bergaduh tetapi saya tidak boleh teruskan lagi. Ini keputusan muktamad untuk hidup saya.”- Jelas Iqbal

Dalam pada itu, Iqbal turut berharap agar kontroversi hubungannya bersama DSV dapat dihentikan.

“Berharap kontroversi ‘hubungan’ saya dengannya dihentikan. Ini janji saya kepada semua, tidak akan ada lagi hubungan yang lebih selain kawan biasa.

“Saya tidak mahu bazirkan masa.”-Tulis Iqbal

Terdahulu, nama Iqbal dan Vida menjadi perhatian selepas hubungan mereka ditentang oleh anak DSV, Cik B yang mendedahkan bahawa beliau dan Iqbal tidak sehaluan dan sering bergaduh.


Kak KM Dah Lama Nak Beli Range Rover Tapi Bertangguh, Ini Sebabnya…

Baru-baru ini usahawan terkenal Liana Rosli atau lebih dikenali sebagai Kak KM berkongsi dia baru sahaja membeli sebuah kereta mewah Range Rover untuk dirinya.

Menurut Kak KM, kereta tersebut dibeli setelah berkongsi kesenangan dengan keluarganya seperti membeli rumah untuk keselesaan anak-anaknya terlebih dahulu.

“Memang impian saya untuk beli kereta tersebut, cuma sebelum ini saya lebih kepada anak-anak, saya beli rumah dahulu untuk beri mereka keselesaan, kiranya sebelum ini semua untuk anak, sekarang masanya untuk diri saya pula.

“Perniagaan saya sudah semakin besar, barang-barang saya sudah dijual satu Malaysia malah sudah masuk pasaran luar negara,” katanya.

Kak KM berkata demikian ketika ditemui di majlis pelancaran SUKE GO dengan kerjasama GOKINGKONG di pejabat urusan SUKE TV semalam.

A post shared by lianarosli (@lianarosli_official)

Dalam pada itu, Kak KM juga mengulas tentang cara dia memasarkan perniagaan yang mungkin dianggap kurang sopan oleh segelintir pihak.

Menurutnya, dia tidak mengambil pusing tentang kata-kata negatif, pada masa sama tidak menyibuk tentang tepi kain orang lain.

“Saya tak peduli apa orang nak cakap, kita tahu diri kita macam mana, asalkan saya tak sibuk hal orang. Tapi, bila orang bercakap tentang kita itu bagus, saya suka. Bila perniagaan kita maju dan sukses, orang mula nak bercakap, baguslah,” katanya lagi.

Kak KM merupakan salah seorang usahawan yang memasarkan produk jamunya, Sweet Dara menerusi platform e-dagang naungan Suke TV, SUKE GO dengan kerjasama GOKINGKONG.

Kata Kak KM, platform tersebut memberi jaminan dan kepastian untuk para pelanggan membeli produk keluarannya yang betul-betul asli, bebas tiruan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kepada Haters, Teruskan”- Nik Adam Mika Bengang Dengan Video Tak Senonoh Mirip Dirinya

Nik Adam Mika ini merupakan salah seorang pelakon cerita Salam Squad yang ditayangkan di Astro ceria. Baru- baru ini, heboh mengenai satu video yang tidak senonoh dan mana ramai mendakwa bahawa individu di dalam video tersebut ialah pelakon cilik ini.

Berdasarkan gambar yang telah di muat naik di laman media Twitter, individu di dalam video tidak senonoh itu mirip dengan Mika. Namun begitu,  Mika telah mengatakan bahawa video tersebut ialah video yang telah di sunting sehingga menampakkan individu tersebut seperti dia.

Menerusi laman instagramnya, dia telah menemui doolegooger video tersebut dan dia sempat mengatakan bahawa dia ingin berjumpa dengan orang yang melakukan doolegooger . Dia sempat menyindir untuk selfie dengan pelakunya.

“shoooot.. i got doopleganger! Damn! nk jugak jumpa kau,nak selfie! btw tq new followers!”- tulisnya di IG Stories

Katanya, dia telah membuat laporan polis dan segalanya akan diuruskan dengan menggunakan undang-undang. Dia juga mengucapkan rasa syukur kepada yang memberi sokongan terhadapnya. Dia berharap agar Allah membalas segala keburukkan yang mereka lakukan terhadapnya sekeluarga.

“oh ya.. laporan polis telah dibuat.. segalanya akn diuruskn dgn mnggunakan undang2. pada yang support adam, alhmdulillah, tq sgt! pada haters, teruskn! adam tak rugi apa2 pun.. cuma kami minta, Allah balas keburukkan yg you all buat pd adam dan family. chill yo peace”- tulisnya lagi di IG Stories

Murai MY mendoakan semoga segala urusannya dipermudahkan.


Puteri Sarah Hilang Susu Badan & Berat Susut Gara-Gara Gangguan Pihak Ketiga?

Isu kemelut rumahtangga antara Puteri Sarah dan Syamsul Yusof masih lagi menjadi perhatian masyarakat, apatah lagi baru-baru ini ibu kepada dua cahaya mata ini berkongsi kesan yang dialaminya gara-gara gangguan dari pihak ketiga.

Dalam satu video temubual Puteri Sarah bersama Majalah Nona yang dimuatnaik di saluran YouTube, ibu kepada Syaikhul Islam dan Sumayyah ini mendedahkan kesan yang dilaluinya selama empat tahun diganggu pihak ketiga.

Menerusi temubual berkenaan, Puteri Sarah mendedahkan semenjak mengetahui kemelut yang melanda rumahtangganya pelakon ini mendedahkan dia hilang keyakinan diri.

“Demi Allah Sarah tak ada confidence dekat diri Sarah sendiri. Sarah rasa, Sarah tak cantik. Sarah rasa, Sarah down. Sarah rasa, Sarah buruk. Sarah rasa, Sarah tak cantik. Sarah memang tak ada confidence.” Ujarnya

Pelakon ini juga mendedahkan kerana terlalu tertekan atas apa yang berlaku dalam rumahtangganya, Sarah mengalami perubahan berat badan yang mendadak di mana tubuhnya mula susut menjadi terlalu kurus.

“Masa tu Sarah terlalu down, Sarah tak jaga diri Sarah. At one time berat Sarah 47kg. Sarah kurus kering macam batang mop.

Sarah macam skeleton dan Sarah tak happy dengan body Sarah. Tapi I cannot do anything sebab Sarah punya self confidence sangat rendah.” Ujarnya lagi

Sarah juga berkongsi akibat terlalu tertekan dengan gangguan dari pihak ketiga, dia melepaskan kemarahan yang di pendam pada anak sulungnya yang ketika itu berusia dua tahun. Dan itu adalah yang pertama dan yang terakhir Sarah memukul putera kesayangannya.

“Bila Sarah stress dulu, Sarah lepaskan dekat anak Sarah. Sarah pukul Syaikhul. Sebab I stress. Masa tu dia baru dua tahun. Masa tu dia tak tahu apa-apa.” Ucapnya kesal

Bukan itu saja, Sarah juga mendedahkan bahawa dia hanya dapat menyusukan anak perempuannya selama enam bulan sahaja kerana susu badan tak ada akibat terlalu tertekan.

“Paling I sedih, I cuma boleh menyusukan Sumayyah sampai umur dia enam bulan sahaja sebab I stress. Susu badan tak boleh keluar.

Bukan mudah bagi I. Pada hal I nak menyusukan anak sampai umur dua tahun tapi I hanya boleh sampai enam bulan.” Luahnya sedih

Sekadar info, Puteri Sarah telah memfailkan saman terhadap Ira Kazar yang didakwa merupakan pihak ketiga yang telah mengganggu pelakon jelita ini selama empat tahun. Apa pun Murai MY mendoakan urusan Puteri Sarah dipermudahkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Aib Keluarga & Kita…” – Azhar Sulaiman Tegur Puteri Balqis?

Pelakon, Azhar Sulaiman tampil bersuara terhadap pendedahan mengejutkan oleh pelakon Puteri Balqis yang mendakwa dirinya pernah menjadi mangsa gangguan seksual oleh bapanya, Azizi menerusi podcast Bros Gang TV di Youtube.

Menerusi hantaran yang sudah dipadam di Instagram,  Azhar mempersoal adakah tiada siapa yang memberikan nasihat kepada Puteri Balqis sebelum melakukan pendedahan sebegitu.

“Salam semua, Semalam Mami disuruh dengan pasal interview ni . Lepas dengar few minutes Mami asked my friend to stop it.

Dalam kepala Mami terus terfikir..Nothing good will come out from this interview. Takde sapa-sapa nasihat dia dulu ke sebelum buat ni?-Soal Azhar Sulaiman

Azhar Sulaiman turut mengatakan bahawa terdapat rahsia yang harus disimpan sampai bila-bila apabila bergelar selebriti.

“Mak dia ok pasal ni? Reporter pun patut ada rasa tanggungjawab bila tanya ni sebab ada implikasi lepas rahsia terbongkar.

Sometimes ada rahsia yang kita simpan sampai mati sebab kerja kita sebagai selebriti. Aib keluarga dan kita perlu jaga.”-Tulis Azhar Sulaiman

Sekadar info, ibu Puteri Balqis, Norashikin Mohd Aziz turut mendakwa bekas suaminya itu pernah melakukan banyak kesalahan jenayah.


“Eh Bertemu Kembali?” – Gambar Janna Nick Bersama Baim Wong Buatkan Ramai Teruja

Penyanyi dan pelakon berbakat tanah air, Janna Nick memuatnaik satu hantaran yang cukup menarik perhatian ramai peminat dan juga lensa Murai MY di media sosial selebriti ini.

Janna memuatnaik gambarnya bersama Baim Wong dan juga bersama keluarga aktor tersebut ketika berada di Jakarta, melihat pula coretan yang ditulis pada hantaran tersebut penyanyi ini menganggap suami kepada Paula Verhoeven sebagai sahabat baik dan juga pendengar yang bagus.

“Sayang banget ni sama keluarganya BAPAU. Moha Allah panjangkan umur mereka dan murahkan rezeki orang baik ini. Baim tu sahabat yang baik. Pendengar yang bagus. Terima kasih banyak untuk semuanya.” Coret Janna

Melihat gambar berdua Janna Nick dan Baim Wong yang dimuatnaik di Instagram penyanyi dan pelakon berbakat ini, rata-rata ramai peminat kedua-dua selebriti ini terus membanjiri ruangan komen dengan komen yang menghiburkan.

Ramai yang memberi komen tentang drama popular gandingan mereka berdua pada tahun 2019 lalu yang bertajuk ‘Bukan Cinta Aku’, di mana Janna membawa watak sebagai Riana dan Baim Wong memegang watak sebagai Arjuna di dalam drama tersebut.

“Eh Riana dan Arjuna bertemu kembali setelah sekian lama.”

“Yeah bertemu kembali.. Riana dan Arjuna.” Komen mereka

“Riana dan Arjuna selepas 4 tahun di universal yang lain.”

“Rindu nak tengok Janna berlakon dengan Baim.” Komen mereka lagi

Sekadar info, Janna Nick berkongsi di media sosialnya di mana dia terbang ke Jakarta baru ini atas urusan kerja, namun setelah tiba di sana pelakon dan penyanyi berbakat ini mengalami masalah kesihatan dan terus mendapatkan rawatan di hospital.

Selain mempunyai urusan di Indonesia, pelatun lagu ‘Gatal’ ini juga akan berkunjung ke negara jiran di Singapura atas urusan yang sama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kalau Rasa Berpahala, Silalah Pergi”- PU Syed Titip Pesan Terakhir Pasal Konsert

Isu pergi konsert masih lagi menjadi bualan panas dalam kalangan masyarakat tempatan, apatah lagi telah ramai para asatizah memberi teguran, nasihat dan pesanan mengenai hal tersebut namun hal tersebut menimbulkan pelbagai reaksi.

Murai MY menjengah ke Instagram penceramah bebas, Pencetus Ummah (PU) Syed di mana baru ini beliau berkongsi tangkap layar komen seorang individu yang menyuarakan pandangannya tentang isu konsert Noah.

Di mana komen individu tersebut seolah-olah seperti menuduh pendakwah ini bersikap berat sebelah dalam mengulas tentang hal isu konsert yang diadakan dalam negara.

“Konsert Noah tak nak ulas ke? Harga pun betul bintang ke syurga. Ke konsert lokal atau Indonesia auto halal? Nak pangkah, pangkah semua.. Jangan bias.”Tulis individu berkenaan

Melihat komen tersebut, PU Syed memberi pesanan ringkas yang membawa maksud yang mendalam menerusi coretan yang ditulis pada hantaran beliau.

“Dia tak kenal orang.. Banyak kali dah ulang.. Last sekali nak kabo.. Kalau rasa berpahala pergi konsert tu.. Silakan pergi.. Kalau rasa berdosa.. Dan sia-sia tinggalkan..

Konsert jarang yang patuh syariah kecuali konsert nasyid.. Itupun nasyid moden ni dah banyak macam bukan nasyid dah.. Roh dah tiada.. Pakat muhasabah bersama.” Coretnya

Murai MY menjengah ke ruangan komen muatnaik ini pendakwah ini, rata-rata ramai yang memberi pelbagai respon dan pandangan tentang isu yang dibangkitkan.

“Selalunya yang bash bash ustaz, dia tak tengok pun apa yang ustaz ulas atau bahas sebelum ni. Ibarat tuduh tanpa bukti.”

“Dengar lagu menghayalkan pun haram.. Apatah lagi konsert mat.” Komen mereka

“Senang cerita segala bentuk konsert yang berunsur maksiat dan pergaulan bebas dan tak mengikut cara Islam, ianya dilarang sama sekali.”

“Dia tak faham tu ustaz.”- Komen mereka lagi

Isu menghadiri konsert ini telah ramai para pendakwah memberi teguran serta memberi nasihat, sama ada ingin pergi atau tidak itu semua terpulang pada empunya diri masing-masing untuk membuat pilihan sendiri. Apa pandangan anda tentang isu ini?


Kongsi Interpretasi Lebih Matang, Here Comes July Tampil Dengan Single Sinarku

Kumpulan Here Comes July (HCJ) kini tampil dengan single berjudul Sinarku. Menariknya tentang single ini, ia sebenarnya telah dihasilkan sejak 10 tahun yang lalu dan merupakan lagu pertama yang dinyanyikan oleh mereka.

Menurut penyanyi utama HCJ Lukman yang mewakili kumpulannya, Sinarku memberi maksud yang sangat istimewa dan tentunya berbeza dalam kehidupan setiap antara mereka.

Single itu juga disulami dengan imaginasi tentang bagaimana ciri-ciri pasangan hidup yang dimahukan oleh seseorang.

“Saya ingin berkongsi sedikit sejarah tentang Sinarku. Lagu ini sebenarnya telah dibuat 10 tahun lalu dan merupakan lagu pertama yang didendangkan oleh kumpulan kami. Sepanjang perjalanan kami sebagai sebuah kumpulan, lebih lagi sebagai sahabat, Sinarku telah memberi maksud dan pengalaman berlainan dalam kehidupan setiap antara kami.

“Kisah asal lagu ini ketika dibuat sepuluh tahun lalu, ia menceritakan tentang seorang yang kita suka atau ‘crush’ di mana kita tahu dia lah yang akan jadi pasangan kita, tapi pada masa sama terlalu risau untuk mendekatinya. Bagaimanapun, jauh di sudut hati, kita pasti bahawa kehadiran gadis itu akan melengkapkan kehidupan,” katanya membuka bicara.

A post shared by Here Comes July (@herecomesjuly_)

Bagaimanapun Lukman menambah, interpretasi HCJ terhadap Sinarku telah berkembang setelah melangkaui tempoh sepuluh tahun. Manakan tidak, satu dekad pertambahan usia tentunya memberi kesan dari segi kematangan fikiran.

“Sepanjang melalui tempoh 10 tahun, maksud lagu ini telah berkembang lebih lagi daripada apa yang kami interpretasikan ketika menghasilkannya. Jika dahulu, ia lebih berkait dengan zaman percintaan di sekolah atau cinta monyet, namun setelah meningkat dewasa, kami memberi takrifan bahawa Sinarku lebih kepada perjalanan mencari pasangan sehidup semati dan kebahagiaan bercinta bersamanya.

“Dalam lagu ini juga kami bayangkan kegembiraan dan apa yang kita akan lakukan bersama teman sehidup semati walaupun kita belum jumpa siapa orangnya. Setiap orang mempunyai kriteria teman yang kita inginkan, dan setiap orang juga pernah bayangkan kasih sayang yang kita akan berikan dan terima bila kita telah menjumpai orang yang betul.

“Lagu ini juga memberi pengajaran kepada kita untuk menjadi berani dan yakin untuk mulakan langkah mendekati seseorang sebab dalam kehidupan, kadangkala perasaan kita tak mungkin menipu kita. Kalau kita rasa dialah orangnya, Insya-Allah ia boleh terjadi,” katanya lagi.

Dalam pada itu, Lukman juga berkongsi berkongsi tentang cabaran yang dihadapi HCJ sepanjang menghasikan single terbaru mereka itu. Menurutnya, aspek penjiwaan telah dititikberatkan mengikut kesesuaian agar Sinarku menjadi lagu yang relevan.

“Antara cabaran yang kita lalui dalam Sinarku adalah untuk menjiwainya. Lagu ini telah kita dendangkan sejak 10 tahun yang lalu, jadi pelbagai versi telah terhasil. Namun, secara kebetulan, Sinarku masih lagi relevan dengan kehidupan kami pada hari ini, cuma definisi ‘Sinarku’ itu sahaja yang semakin berkembang.

“Versi terkini ini adalah versi yang paling sempurna bagi kami, kerana dari segi melodi dan liriknya secukup rasa untuk disampaikan kepada pendengar. Dalam tempoh melalui sepuluh tahun itu, kami telah bereksperimen dengan pelbagai versi melodi dan susunan hinggalah ia siap untuk dilancarkan.

“Selain itu, dengan bantuan Taja sebagai produser, kami diberi peluang untuk mencorakkan lagi kreativiti dalam rakaman lagu ini,” jelasnya.

Justeru, setiap anggota HCJ berharap agar Sinarku diterima baik oleh para pendengar dan mereka dapat merasakan penceritaan lagu tersebut.

“Kebahagiaan dalam kehidupan adalah bila kita tahu kita telah berjumpa seseorang yang betul sebagai pasangan hidup. Harapan kami semestinya untuk pendengar dapat merasakan perasaan yang sama seperti apa yang kami lalui dan rasai semasa menyanyikan lagu ini.

“Bagi kami, lagu ini signifikan dan dekat dengan pendengar yang juga dalam lingkungan umur seperti kami. Dalam fasa umur sebeginilah ada yang mula nak berkenalan, bercinta, berkahwin dan sebagainya. Lagu ini amat sesuai untuk situasi-situasi sebegitu, semoga ia dapat dijadikan inspirasi kerana cinta bukan hanya wujud dalam mimpi, cinta sempurna boleh jadi realiti kalau kita betul-betul inginkannya,” kata Lukman.

Sinarku boleh dimuat turun di iTunes dan dinikmati menerusi semua platform penstriman muzik terpilih seperti Apple Music, Deezer, JOOX Music, KKBox, Spotify, YouTube dan YouTube Music.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Saya Pun Buat Sukarela’- Zaidi Omar Komen Babak ‘Datuk Gatal Tanya Saiz Bra’ Yang Tular Di TikTok

Generasi zaman sekarang mesti tidak pernah tahu atau menonton filem Ringgit Kasorrga yang ditayangkan pada 4 Mac 1995. Filem yang diarahkan oleh Shuhaimi Baba itu pernah menjadi hits dan kontroversi pada masa ia ditayangankan. Salah satu babak yang menjadi bualan hangat adalah di mana seorang lelaki berstatus VIP bergelar Dato Shah (Zaidi Omar) menggoda seorang wanita cantik, Nina yang dilakonkan oleh Deanna Yusuf.

Babak panas itu menyaksikan Dato Shah tanpa segan bertanya saiz bra yang dipakai oleh Nina. 27 tahun telah berlalu, babak itu kembali tular setelah dikongsi di laman TikTok. Secara kebetulan, kami di MURAI MY berkesempatan bertemu dengan Zaidi Omar untuk mengulas lanjut. Adakah ia memberi impak negatif kepada Zaidi? Saksikan video di bawah;


PU Syed Pertahankan Diri Selepas Dipanggil ‘Munafik’, Apa Kes?

Penceramah bebas, Pencetus Ummah Syed atau lebih dikenali sebagai PU Syed mendapat kecaman segelintir netizen di media sosial selepas dikatakan tidak melakukan bantahan terhadap para artis lain yang akan melakukan konsert di ibu negara.

Menerusi hantaran di Instagram, PU Syed dilihat memuatnaik  tangkap layar beberapa komen netizen yang mempersoalkan tindakannya yang dikatakan berdiam diri selepas melakukan bantahan terhadap penganjuran konsert penyanyi kumpulan wanita Korea Selatan, Blackpink pada tahun 2023 ini.

“PU Syed taknak buat bantahan ke. Haritu bukan main siap nak buat bantahan BLACKPINK hahaha.”-Komen netizen

Dalam pada itu, PU Syed turut digelar ‘munafik’ oleh seorang netizen yang lain yang rasa berang dengan penceramah bebas itu.

“PU Syed memang munafik betul. Dia memang lebai takleh pakai @Pencetus Ummah Syed.”-Komen netizen lain

Jelas PU Syed, beliau tetap harus meneruskan dakwah dan pencegahan maksiat agar generasi yang akan datang tidak akan terus hanyut.

PU Syed sebelum ini pernah dipersoal netizen lain yang dikatakan ‘berat sebelah’ kerana tidak memberikan sebarang ulasan terhadap konsert artis dari negara seberang yang bakal melakukan konsert di ibu negara kelak.


Belum Sihat, Justin Bieber Masih Perlukan Rehat Dari Konsert Jelajah

Penyanyi terkenal Justin Bieber telah memuat naik satu gambar berkenaan pengumuman mengenai konsert Justin Bieber Justice World Tour yang bakal dia adakan pada tahun ini.

Menerusi pengumuman tersebut, Justin mengatakan bahawa dia telah melakukan yang terbaik di persembahannya di Brazil baru-baru ini.

Namun katanya, setelah turun dari pentas, dia menyedari bahawa kesihatan diri harus diutamakan. Justeru, penyanyi yang mula popular dengan lagu Baby itu membuat keputusan untuk berehat seketika daripada konsert jelajahnya.

Justin juga mengatakan dia  sangat berbangga untuk mengadakan konsert ini  dan berterima kasih atas doa dan sokongan peminat untuk segalanya.

Menjengah di ruangan komen perkongsian tersebut, ramai peminat berharap Justin agar cepat sembuh seperti sediakala.

Sekadar info, Justin menghidap Sindrom Ramsay-ylunt, dimana sebahagian wajahnya mengalami lumpuh. Sebelum ini, perancangan konsert jelajahnya terjejas disebabkan gangguan penyakit sama.

Semoga Justin Bieber cepat sembuh dan dapat kembali menghiburkan para peminat seluruh dunia seperti sebelum ini.

A post shared by Justin Bieber (@justinbieber)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Ifa Raziah Titip Rasa Syukur Dapat Bertemu Ustazah Asma Harun

Penyanyi dan pengacara, Ifa Raziah membuat perkongsian bersama peminat di media sosial selepas mendapat kejutan pertemuannya bersama seorang pendakwah bebas terkenal.

Menerusi video yang dimuatnaik, Ifa dilihat mengeluarkan air mata terharu dapat bertemu dengan Ustazah Asma Harun ketika berada di pejabat rakan perniagaannya.

“KEJUTAN BUAT IFA daripada pihak @dexandra.official @safwan.ismaill. Pertemuan yang tak boleh digambarkan dengan kata-kata, air mata tak berhenti-henti mengalir.

Hanya Allah Maha Berkuasa yang tahu perasaan saya ketika ditemukan dengan insan yang hebat @ustazahasmaharun. Perancangan Allah lagi hebat. Syukur Alhamdulillah.”-Tulis Ifa Raziah

A post shared by MISS DIVA IFA RAZIAH (@ifa_raziah)

Di ruangan komen, rata-rata peminat meluahkan rasa sebak menonton pertemuan Ifa dan Ustazah Asma, malah ada yang menitipkan doa agar pengacara yang juga usahawan ini dipermudahkan segala urusan.

“Jarang like dan komen post kak Ifa. Tapi post ni buat saya hiba dan sebak. Semoga semuanya baik-baik untuk kak Ifa. Allah sayang kak Ifa.”

“Alhamdulillah sis. Harap apa yang benda-benda baik ustazah nasihat kita ambik untuk panduan. Success selalu sis ifa.”

“Alhamdulillah sebak tengok ni. Saat kita bertemu dengan ilmuan ni kita rasa sebak sangat-sangat kan. Moga Ifa Raziah sukses selalu dan kesihatan yang baik.”

Sekadar info, Ustazah Asma sebelum ini pernah memberikan teguran terhadap Ifa Raziah yang pernah memberikan kenyataan mengejutkan berhubung isu menutup aurat dan makanan halal.


Puteri Balqis Buat Laporan Isu Gangguan Seksual? Ini Kenyataan Pihak Polis!

Nama pelakon Puteri Balqis masih lagi menjadi bualan sehingga ke hari ini selepas membuat pendedahan mengejutkan di mana dia mendakwa menjadi mangsa gangguan seksual oleh bapa kandungnya menerusi satu program ‘broadcast’ di Youtube baru-baru ini.

Menerusi kenyataan di laman Facebook Polis Daerah Subang Jaya, pihak polis telah mengesahkan bahawa telah menerima laporan oleh Puteri Balqis yang menyatakan dia telah diganggu secara seksual dan sering dipertontonkan dengan video lucah oleh telefon bimbit bapa kandungnya.

“Laporan polis telah diterima daripada satu perempuan Melayu berumur 15 tahun yang juga merupakan pelakon kanak-kanak dikenali dengan panggilan Puteri Balqis.”-Kenyataan Pihak Polis

Berlaku sejak tahun 2013 sehingga tahun 2017, laporan Puteri Balqis menyatakan bahawa suspek melakukan gangguan seksual tersebut terhadap mangsa apabila ibu mangsa tiada bersama di rumah.

“Siasatan dijalankan di bawah Seksyen 354 Kanun Keseksaan atas kesalahan mencabul, Seksyen 31(1)(a) Akta Kanak Kanak 2001 atas kesalahan mengabaikan seorang kanak-kanak dan Seksyen 292 Kanun Keseksaan atas kesalahan mengabaikan seorang kanak-kanak dan Seksyen 292 Kanun Keseksaan atas kesalahan memiliki bahan lucah.”-Kenyataan Pihak Polis

Dalam pada itu, pihak polis turut meminta orang ramai yang mempunyai maklumat lanjut untuk tampil memberikan kerjasama, dan akan merahsiakan segala identiti pemberi maklumat kepada pihak polis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hawa Rizwana Terperangkap Dalam Bilik Solekan? Abang Bomba Viral Datang Selamatkan!

Pembaca berita Hawa Rizwana Ahmad Redzuan telah terperangkap di dalam bilik solekan sewaktu menjadi pengacara jemputan program Meletop semalam.

Kejadian itu mengundang cemas dan kekecohan dalam kalangan kru produksi program berkenaan hingga mereka menghubungi pihak bomba untuk menyelamatkan Hawa.

Terima kasih tau, terima kasih- kata Hawa

Ekoran itu, Hawa mengucapkan terima kasih kepada pihak bomba (Abang Bomba Viral) yang terlibat kerana telah menyelamatkannya yang terkunci dalam bilik solekan di Astro Bukit Jalil.

Kemudian, Hawa telah dikejutkan dengan sambutan hari lahirnya semalam oleh anggota bomba ketika Meletop bersiaran. Anggota bomba di situ menghadiahkan Hawa tabung berbentuk pili bomba dan sebiji kek. Hawa tidak menyangka dia akan menerima kejutan daripada abang bomba pada hari istimewanya itu.

Murai MY mengucapkan Selamat Hari Lahir kepada Hawa . Semoga dipanjangkan umur dan dilapangkan rezeki oleh Allah SWT.


Hebat! Amber Chia Dilantik Sebagai Duta Kempen ‘Japanese Fruit.The Ultimate Gift’

Peragawati dan pelakon Malaysia terkenal, Amber Chia menyertai Japan Fruit & Vegetables Export Promotion Council (J-FEC) dan Japan Food Product Overseas Promotion Center (JFOODO) di dalam pengumuman kempen yang akan datang iaitu “Japanese Fruit”. “The Ultimate Gift.”, satu inisiatif untuk menggalakkan gaya hidup dan budaya memberi hadiah yang lebih sihat di Malaysia (dikenali sebagai Omiyage dalam Bahasa Jepun).

Ini membawa kepada objektif J-FEC dan JFOODO yang mempromosikan gaya hidup yang lebih sihat dan budaya memberi hadiah di Malaysia dengan menggalakkan masyarakat untuk mengutamakan faktor kesihatan semasa memberi hadiah. Memandangkan Malaysia merupakan salah sebuah negara yang paling majmuk di dunia, dengan banyak perayaan, cuti umum dan peluang untuk memberi hadiah telah sebati dengan budaya kita. Jadi, kempen “Japanese Fruit. The Ultimate Gift” dilancarkan untuk mendidik masyarakat mengenai alternatif yang lebih sihat sebagai hadiah.

Semasa sidang media berlangsung, Amber Chia menyatakan bahawa hadiah melambangkan perasaan seseorang terhadap penerimanya.

Hadiah secara amnya melambangkan perasaan seseorang terhadap penerimanya. Sekuntum bunga ros melambangkan perasaan romantis dan cinta, manakala coklat dan hadiah lain diberi untuk orang tersayang mungkin membawa maksud anda mengutamakan kemahuan mereka.

Namun begitu, ia memerlukan daya persahabatan dan kasih sayang yang tinggi untuk memilih alternatif hadiah yang lebih sihat yang menyampaikan hasrat supaya mereka sentiasa ada bersama untuk tahun-tahun yang akan datang.”-Kata Amber Chia

Selain dari memberi manfaat kepada kesihatan, buah-buahan Jepun dikenali sebagai produk paling premium yang terdapat di dunia. Harga yang tinggi namun mampu dimiliki menjadikannya hadiah yang premium dan menonjol di sesebuah majlis atau acara. Tambahan pula, seperti bunga, setiap buah mempunyai maksud simbolik yang spesifik – dan kepelbagaiannya merentasi budaya, mitos dan lagenda.

Memandangkan Malaysia menempuhi fasa endemik, ramai orang lebih mengutamakan kesihatan, kebersihan dan keselamatan. Jadi, kempen ini dilancarkan pada waktu yang tepat iaitu menjelang musim perayaan, di mana rakyat Malaysia kini mampu meneruskan rutin normal mereka seperti menziarahi keluarga dan sahabat handai bersama pilihan hadiah yang lebih sihat.


Kim Kardashian Sekali Lagi ‘Belanja’ Gambar Punggung Tanpa Seurat Benang Untuk Majalah

Model dan usahawan terkenal antarabangsa, Kim Kardashian membuat penampilan berani apabila bergambar mendedahkan bahagian punggungnya buat tatapan pembaca majalah Interview Magazine edisi terbaharu bulan September.

Dalam satu gambar Kim yang memakai jaket jeans berwarna biru dan melondehkan seluar hingga mendedahkan keseluruhan bahagian punggungnya tanpa seurat benang pun.

Punggung Kim Kardashian kelihatan begitu jelas, tiada apa yang ditutupi. Wajah Kim menoleh ke belakang dengan wajah serius. Sememangnya solekannya dibuat semula jadi, warna rambut dan bulu kening berwarna putih keemasan sehingga ramai yang tidak dapat mengenalinya.

A post shared by Kim Kardashian (@kimkardashian)

Dalam gambar-gambar yang lain dalam posting ini turut memaparkan video sesi fotografi  dan beberapa pose seksi pelakon Keeping Up With The Kardashian itu. Apa-apa pun, gaya begini bukanlah kali pertama dilakukan oleh Kim. Bergaya seksi adalah sesuatu yang sering dilakukan oleh isteri rappers Kanye West ini kerana Kim sememangnya dikenali di Hollywood dengan kontroversi panas.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jaclyn Victor Ada Sebab Sertai Gegar Vaganza

Penyanyi popular Jaclyn Victor tidak menafikan dia tidak mahu menyertai pertandingan Gegar Vaganza musim kesembilan (GV9) pada mulanya.

Namun, setelah diberi penerangan tentang pembaharuan yang ditampilkan oleh program tersebut, Jaclyn atau mesra disapa Jac akui mula mempertimbang hinggalah diumumkan sebagai salah seorang peserta semalam.

“Dulu kita tahu kalau Gegar Vaganza hanya untuk artis yang lama tak aktif, tapi ianya sudah berubah. Pada mulanya saya memang tak mahu masuk pertandingan ini, tapi bila saya berjumpa seseorang dan diterangkan tentang konsep terbaru GV, saya mula pertimbangkan kerana saya diberitahu boleh buat apa yang saya mahu.

“Jadi bila dah dengar penjelasan itu, saya pertimbangkan untuk menyertai. Agak lama juga pihak produksi mengambil masa untuk memujuk saya,” katanya.

Jac berkata demikian ketika ditemui Murai MY di sidang media GV9 di Menara Kuala Lumpur, malam tadi.

Mengulas lanjut tentang penyertaan dalam GV9, Jac bersedia berhadapan dengan segala kemungkinan disukai, mahupun tidak disukai oleh para penonton.

“Kita kena kuat, saya bukan budak baru dalam industri, akan ada orang yang suka kita dan begitu juga sebaliknya. Kalau orang tak suka, orang akan cakap secara terus, kita sendiri yang kena tabah,” jelasnya.

A post shared by Jaclyn Victor (@jaclyn_victor)

Dalam pada itu, Jac tidak menolak bahawa faktor usia boleh mempengaruhi kualiti vokal nyanyian, namun dia mengambil langkah untuk mengikuti latihan vokal secara profesional untuk terus menjaga kualiti suaranya.

“Kita sebagai manusia semakin tua, mungkin kita pernah buat sangat bagus ketika muda dan ada kemungkinan kita tak dapat lakukan sebagus itu apabila usia sudah meningkat, tapi tak semestinya. Kita harus sentiasa lakukan apa yang perlu seperti senaman, latihan vokal dan sebagainya untuk bertahan lama dalam industri,” katanya lagi.

Selain Jac, antara penyanyi berbakat lain yang bakal berentap dalam GV9 adalah Shila Amzah, Dina Nadzir, Bob Yusof dan ramai lagi.

GV9 akan bersiaran secara langsung dari Auditorium MBSA, Shah Alam mulai 18 September, setiap Ahad jam 9.00 malam di Astro Ria. Ia juga boleh distrim menerusi platform On Demand, Astro Box dan Astro Go.


Isu Tegur Puteri Balqis, Anak Azhar Sulaiman Tampil Bersuara!

Sebelum ini, pelakon Azhar Sulaiman dilihat telah menyuarakan pendapatnya terhadap kes pelakon muda Puteri Balqis yang mendakwa pernah mengalami gangguan seksual oleh bapa kandungya, Azizi Aziz.

Terbaru, anak kepada Azhar Sulaiman iaitu Kasih Iris Leona tampil bersuara selepas dia mendapat kecaman disebabkan hantaran bapanya di Instagram.

“Saya tahu saya anak perempuannya tetapi tolong berhenti mengaitkan semua yang dia lakukan dengan saya.

Kami tidak selalu bertentang mata dalam topik tertentu dan saya tidak tahu kenapa dengan apa yang dia katakan.”-Ciapan Leona di Twitter

Tambahnya lagi, Leona turut menjelaskan bahawa pandangan yang diberikan oleh bapanya itu tidak mencerminkan sikap dan keperibadian dirinya.

“Pandangan bapa saya tidak mencerminkan diri saya.”-Jelas Leona

Dalam pada itu, nama Leona menjadi ‘trending’ di Twitter selepas memberikan penjelasan berhubung hantaran kontroversi bapanya di Instagram mengenai Puteri Balqis, yang mendakwa dirinya pernah menjadi mangsa gangguan seksual oleh bapa kandungnya sendiri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Akhirnya,Impian Saya Tercapai”- Ezad Lazim

Salah seorang bekas ahli kumpulan Exists, Mohd Rohaizad bin Mohd Lazim atau lebih dikenali sebagai Ezad Lazim sangat teruja dengan penganjuran Mini Showcase Jiwa & Lagu Ezad Lazim tidak lama lagi. Katanya, inilah kali pertama dia akan beraksi secara live selama dua malam berturut-turut di sebuah resort percutian terkenal yang jauh dari Kuala Lumpur.

Persembahan eksklusif anjuran New Dimenstion Sdn Bhd ini akan berlangsung di Ballroom Aseania Resort & Spa, Langkawi selama 2 malam iaitu 25 & 26 November ini.

Ezad mengatakan bahawa dia akan berduet dengan peminat yang juga penonton bertuah menerusi lagu popularnya. Bukan itu sahaja, bagi pembeli tiket ke Mini Showcase ini juga akan berpeluang memenangi hadiah cabutan bertuah yang berupa telefon pintar yang canggih. Khas bagi pembeli tiket VIP Gold, mereka akan   berpeluang menyertai sesi Meet & Greet, jamuan dan mendapat cenderahati. Ezad juga akan memperagakan fesyen rekaan daripada ZAB.Co dari Singapura.

Mini konsert ini akan diiringi oleh band AANTU yang di bawah pimpinan penyanyi dan komposer Adzrin Adzhar, yang merupakan JUARA SUARA VIRAL 2.0.  Adzrin juga akan membuat persembahan pembukaan dan akan berduet dengan Ezad.

Harga tiket yang ditawarkan  adalah bermula dari RM279(Gold), RM229(SILVER), RM199(BRONZE) dan RM179(STANDARD). Perbezaan tempat duduk untuk ditetapkan berdasarkan harga tiket yang dibeli. bagi harga tiket Gold, tempat duduk sangat strategik dimana di tempat paling hadapan dan akan ada sesi meet & greet bersama Ezad. Untuk tiket Silver adalah dibelakang tempat duduk VIP, manakala untuk pembeli tiket Broonze adalah berada di tengah-tengah.

Tiket-tiket kini boleh ditempah melalui talian Hotline +6011-7027 0028 dan di laman web  https://onlineticket.vip . Jom tempah tiket sekarang!


“Memang Niatnya Baik Tapi..”- Zoey Teruk Dikecam Netizen, Apa Kes?

Selebriti dan usahawan, Zoey Rahman baru-baru ini menerima tohmahan dan kritikan orang ramai di media sosial gara-gara video yang memaparkan pelakon ini mencampakkan makanan kepada penduduk bajau laut ketika mengunjungi sebuah pulau di daerah Semporna, Sabah.

Tidak mahu hal tersebut berlarutan, Zoey mengakui kesilapannya dan menjelaskan keadaan sebenar menerusi coretan yang ditulisnya diruangan kapsyen muatnaik video tersebut.

“Pasal isu campak tu, saya minta maaf. Nampak tak sopan, tak ada adab. Kami terpaksa buat macam tu, kalau tak yang belakang tak akan dapat makanan dan takut mereka naik atas bot. Jadi kami terpaksa menjaga keselamatan..

Apa-apa pun mereka sangat baik dan cantik-cantik. Siapa yang pernah pergi sana tahu lah keadaan disana. Harap semua faham situasi darurat.” Coretnya

Meski selebriti kacak ini telah menjelaskan situasi yang berlaku pada diri dan pasukannya semasa mengunjungi pulau tersebut, namun ianya tetap menjadi perhatian ramai dan mengundang pelbagai respon serta reaksi orang ramai di media sosialnya.

“Memang niatnya baik tapi sepatutnya jangan lah bagi dengan cara di lempar.. Kesian kan ibu-ibu yang tak dapat tu.”

“Perlu ke bagi makanan campak-campak.. Boleh lah hulur ke tangan, semua boleh dapat baru adil.” Komen warganet

“Saya pun pernah campak makanan macam tu. Sebab? Aku tak tahulah, aku tak faham apa dia orang cakap cuma aku ada rasa sesuatu bila dia orang sekali serbu dan nak rampas dari tangan aku (situasi aku)..”

“Saya pernah ke sana. Dan menurut orang yang bawa kami ke sana. Mereka memang akan kerumun bot kita. Kalau kita bagi elok pun depa akan merebut-rebut. Ada yang sampai nak bawa dengan beg sekali.” Komen mereka

A post shared by ZOEY RAHMAN (@zoeyrahman)

Kejadian yang dialami pelakon ini bukan pertama kali berlaku, melihat ada juga warganet yang turut berkongsi pengalaman yang pernah dilalui mereka. Jadi persoalannya mengapa hal seperti ini masih berlaku?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ibu Terpaksa Jalani Pembedahan, Harris Anuar Mohon Doa Orang Ramai

Pelakon dan model, Harris Anuar berkongsi khabar sedih mengenai ibunya, Zaiton Hassan atau lebih dikenali sebagai Kak Ton yang terpaksa menjalani pembedahan semalam di sebuah pusat perubatan.

Menurut Harris menerusi hantaran di Instagram, ibunya terpaksa menjalani pembedahan untuk meringankan kesakitannya.

“Doakan kesihatan ibu saya ye! Harini (7/9)  mummy terpaksa operate demi kesihatan mummy.”-Tulis Harris

Dalam pada itu, bekas peserta Hero Remaja 2017/2018 ini turut meluahkan rasa sedih tidak dapat menemani sehingga ke bilik pembedahan disebabkan tuntutan kerja.

“Sedih sebab aboy tak dapat nak teman mummy hingga ke operation theatre sebab shooting. Thank you kakya temankan mummy! @nadiaannuar! Be strong mummy @lagendakakton aboy loves you!! Cepat-cepat sihat ye mummy.”-Tulis Harris Anuar

A post shared by BANGKITBOTAK (@harrisannuar)

Di ruangan komen, rata-rata peminat tampil menitipkan doa buat ibu Harris Annuar agar diberikan kesembuhan dengan cepat.

“Semoga cepat sembuh mummy @lagendakakton.”

“Semoga dipermudahkan operation Mummy Abang @harrisannuar.”

“Mummy is stronggg  ❤💪🏻 @lagendakakton. Semoga cepat sembuh.”

Sama-sama kita doakan agar ibu Harris Annuar diberikan kesembuhan dengan cepat.


PU Syed Anggap Konsert Justin Bieber Sebagai Program Lagha? Biar Betul

Semalam heboh di media sosial mengenai posting Justin Bieber tentang penangguhan konsertnya. Namun begitu, pendakwah bebas Syed Mohd Bakri Syed Ishak atau lebih dikenali sebagai PU Syed tampil memberi kenyataan bahawa konsert tersebut adalah satu program yang lagha.

Tiada satu manfaat buat Negara dengan kehadirannya..melainkan program lagha semata²..Jika dia bercadang nak batalkan konsert jelajah dunianya..maka masukkan Malaysia sekali dalam senarai pembatalan.- tulisnya.

PU Syed mengatakan bahawa konsert Justin Bieber ini tidak membawa satu manfaat sekalipun, bahkan dia berpendapat bahawa konsert tersebut merupakan satu program yang lagha untuk rakyat Malaysia. Bukan itu sahaja, dia juga berharap agar Malaysia tersenarai dalam senarai pembatalan konsert jelajah dunia berkenaan.

Batal je semua tak ada faedahnyaaa, semakin teruk nnti

Bagus2..lagi bagus panggil habib2 buat qasidah- netizen

Menerusi ruangan komen posting ini, rata-rata netizen bersetuju dengan penyataan PU Syed dan meminta untuk membatalkan konsert jelajah Justin Bieber. Ada juga yang memberi cadangan bahawa lebih baik memanggil orang-orang beragama datang ke Malaysia untuk mengadakan program islamik seperti program qasidah.

Sedikit info, PU Syed ialah seorang pendakwah di Malaysia yang telah memenangi dan dinobatkan sebagai juara rancangan realiti Islamik terbitan Astro Oasis, Pencetus Ummah musim ke 3 pada 2015.

A post shared by SYED MOHD BAKRI SYED ISHAK (@pusyed_official)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Puteri Balqis Bidas Teguran Azhar Sulaiman Di Instagram?

Pelakon, Puteri Balqis tampil bersuara terhadap hantaran pelakon senior, Azhar Sulaiman mengenai dirinya yang mendakwa pernah menjadi mangsa gangguan seksual oleh bapa kandungnya, Azizi Aziz.

Menerusi Insta Stories, Puteri Balqis menyatakan bahawa dia kini sedang berjauhan dengan ibunya dan sedang keseorangan. Malah, dia turut berpendapat hantaran Azhar Sulaiman itu menunjukkan emosi yang marah dan geram.

“Uncle, saya sedang berjauhan dengan ibu saya waktu ini, dan saya SEORANG. Do you know how hard it is?

Saya tak nampak apa yang uncle tulis ini sebagai ‘rules’. Saya lebih nampak ini emosi marah, geram, bengang.”-Tulis Puteri Balqis

Tambahnya lagi, Puteri Balqis atau mesra disapa sebagai Aqish dilihat seolah-olah ‘menyindir’ Azhar Sulaiman dengan menitipkan ucapan terima kasih di atas nasihat yang diberikan.

“Terima kasih di atas nasihat anda, encik, tetapi saya tidak akan pernah sesekali berkata sebegini kepada adik-adik dan abang-abang saya di luar sana, yang masih bergelut. Anda telah menulis nota bunuh diri untuk kami.”-Tulis Puteri Balqis

Murai MY baru-baru ini melaporkan mengenai pelakon, Azhar Sulaiman yang mempersoalkan jika tiada siapa yang memberikan nasihat kepada Puteri Balqis sebelum melakukan pendedahan berkaitan bapanya itu.

Azhar turut berpendapat bahawa terdapat rahsia yang harus disimpan sampai bila-bila apabila bergelar selebriti.


“Ni Lah Hakikatnya” – Norman Hakim Banding Bilik, Kereta Milik Lelaki & Wanita?

Sering berkongsi perihal keakraban keluarga, membuatkan pelakon berbakat Norman Hakim menjadi ikutan dan diminati ramai. Baru ini, Norman memuatnaik sebuah gambar yang mencuri perhatian di media sosialnya.

Menjengah ke Instagram Norman, pelakon ini memuatnaik gambar yang memaparkan keadaan di dalam bilik wanita bersih dan kemas jauh berbeza dalam foto kereta milik kaum hawa. Manakala di dalam bilik lelaki pula memaparkan bilik yang bersepah, namun di dalam kereta sangat bersih tanpa barang.

Melihat gambar yang dikongsikan, Norman menulis coretan ringkas yang berkongsi pandangan menyetujui dengan keadaan dalam bilik dan kereta antara lelaki dan wanita.

“Walaupun kita tak semestinya bersetuju untuk tidak bersetuju, tapi ni lah HAKIKATnya. Tak kiralah masih bujang atau dah kahwin beranak 6.. Betul tak?” Tulisnya

Muatnaik yang dikongsikan pelakon ini mendapat perhatian ramai, rata-rata kaum adam dan hawa menyuarakan pandangan yang berbeza di ruangan komen hantaran tersebut.

“Auta.. Perempuan tak ada kereta macam tu.”

“Hahaha betul tapi tak lah sarat gitu, berlebih betul gambar tu. Hakikatnya dalam kereta perempuan, kasut lima pasang, selipar dua pasang, blazer dua, bantal.”

“Sokong bang 100% hahaha.” Komen warganet

“Tak semua.. Dua-dua keadaan tak boleh bersepah. Sakit mata. Kereta syaa mesti wangi macam kereta baru.”

“Macam silap je. Kereta suami dan anak lelaki penuh dengan entah apa punya barang-barang. Belum lagi yang berkotak, kasut, selipar dan pelbagai topi.”

“Saya kalau rumah dan bilik kemas. Automatik dalam kereta pun kemas. Sakit mata tengok benda bersepah-sepah.” Komen mereka

Betul ke bilik wanita lagi bersih dan kemas dari lelaki, dan kereta kaum hawa penuh dengan barang berbanding kaum adam. Apa pandangan anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Telan Air Liur Je Laa” – Nora Ariffin Tak Dapat Lakukan Rawatan Bariatrik, Ini Sebabnya!

Penyanyi terkenal, Datuk Nora Ariffin meluahkan rasa gembira melihat keadaan rakan-rakan artisnya setelah melakukan rawatan bariatrik.

Menurut Nora, dia tumpang gembira melihat para kenalan industri yang semakin langsing selepas melakukan rawatan berkenaan.

“Wahh bestnyaa tengok ramai rakan-rakan artis makin cantik & selim after bariatric surgery.”-Tulis Nora

Akui sudah mendapat tajaan untuk melakukan rawatan bariatrik, Nora menjelaskan bahawa dia tidak dibenarkan oleh suaminya untuk melakukan rawatan tersebut.

“Saya pun dah dapat orang nak sponsor tapi Encik suami tak izinkan..Kena taat..So telan air liur je lah..”-Jelas Nora

Sekadar info, Nora Ariffin telah bergelar isteri kepada Pensyarah Kanan, Jabatan Fiqh & Usul. Universiti Malaya, Dr Rushdi Ramli yang juga merupakan sahabat kepada Arwah suami Nora dahulu, iaitu Johan Nawawi sejak kecil.


Giliran Harith Iskander Pula Ulas Isu Puteri Balqis Dicabul

Kisah yang menimpa Puteri Balqis masih menjadi bualan panas orang ramai di media sosial, apatah lagi pelakon ini mendakwa dirinya telah dicabul oleh bapa kandungnya sendiri.

Pendedahan yang dikongsikan Puteri Balqis ini mendapat pelbagai pandangan tentang perkongsian pelakon tersebut, apatah lagi orang ramai mempertikaikan apa yang dilakukan pelakon tersebut seperti membuka aib bapanya tapi ada juga yang mengatakan ia adalah jenayah.

Hal tersebut juga mendapat perhatian pelawak, pelakon dan pengacara, Harith Iskander, dan selebriti ini berkongsi pandangannya dengan memuatnaik tangkap layar ciapan yang ditulis di laman Twitter di Instagram-nya.

“Kalau mendedahkan yang bapanya ada inkontinensia (penyakit yang tak boleh dikawal) – Itu membuka aib. Mencabul tu jenayah. Full stop.” Ciapnya

Melihat ciapan yang dikongsikan Harith, pelawak ini memberi penjelasan yang jelas antara aib dan juga jenayah yang orang ramai bualkan.

Muatnaik yang dikongsikan Harith di Instagram-nya itu mendapat pelbagai reaksi orang ramai, dan rata-rata ramai yang bersetuju dengan pendapat yang dikongsikan pelawak berkenaan.

“Sangat setuju dengan anda @harithiskander”

Sekadar info, Puteri Balqis telah membuat laporan polis dan kes masih dalam siasatan dan disiasat di bawah Seksyen 354 Kanun Keseksaan atas kesalahan mencabul dan Seksyen 292 Kanun Keseksaan atas kesalahan mengabaikan kanak-kanak.


“12 Tahun Dia Dengan Saya” – Zara Zya Ucap Selamat Tinggal Pada Kucing Kesayangan

Siapa yang tidak kenal dengan Zara Zya, selebriti ini bukan saja seorang pelakon yang berbakat malah juga seorang pencinta kucing. Zara banyak berkongsi video dan gambar kucing-kucingnya di media sosial yang dibuka khas untuk si bulus kesayangan.

Namun sayang salah seekor kucing peliharaan pelakon ini ditakdirkan tidak dapat hidup lama, Murai MY menjengah ke Instagram Zara dan mendapati selebriti ini berkongsi berita pemergian kucingnya bernama Gabriel dalam muatnaik terkininya.

“Gabriel Layola.. Mungkin orang nampak dia hanyalah seekor kucing. Tapi bagi saya, dia adalah family. Hampir 12 tahun dia dengan saya. Tak terkira banyaknya kenangan. Rehat lah Gab. Mommy always love you.” Tulisnya

Melihat hantaran yang dikongsikan Zara di Instagram-nya, ramai peminat dan warganet memberi komen meluahkan rasa sedih dan bersimpati atas kehilangan kucing kesayangannya itu.

“Tahu rasa dia macam mana, sedih sangat”

“Allahuakbar sedihnya.. Saya pun pernah alaminya juga. Memang sedih sangat dan nangis juga”

“Betul, kucing bila dah kita bela akan jadi sebahagian keluarga kita. Itu bila dah taka da sedih sangat” komen warganet

“Selamat tinggal Gab. Kekal kuat kak Zara. Banyak pahala kak jaga Gabriel. Semoga asbab kak jaga Gabriel, tiket kak untuk ke syurga. Amin”

“Allahuakbar. Tenang Gabriel Loyala di alam abadi”

Sekadar info, Zara memiliki beberapa ekor kucing yang diberi nama Audi, Mohawk, Romeo, Ashley, Ramlal, Gabriel dan Shetik. Apa pun semoga Zara tetap kuat dan tabah atas kehilangan kucing kesayangan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Boleh Nak Fokuslah, Bila Fattah Ada”- Komen Netizen Buat Fazura Nak End live

Fazura atau nama sebenar Nur Fazura Sharifuddin merupakan seorang pelakon, pengacara, model dan penyanyi wanita Malaysia. Baru-baru ini dia telah membuat live bersama suaminya Fattah Amin di akaun instagramnya dan menjual produk terbarunya iaitu wangian di dalam koleksi FAZURA Scented Candles.

Namun apa yang lebih menarik perhatian kami, gelagat Fazura membaca komen-komen netizen di livenya yang mengundang rasa marah terhadap Fazura apabila netizen memberi komen yang bukan-bukan dan salah satunya netizen menyatakan bahawa tidak boleh fokus dengan livenya selepas kehadiran Fattah.

amboi,amboi,amboi,amboi,amboi! eh! saya nak end lah live ni sekarang!

apa masalah ye? saje nak naiikkan darah saya ke?-ujar Fazura

Fazura terus nak end live selepas membaca beberapa komen yang diberikan oleh netizen sewaktu live bersama suaminya. Fazura sempat bertanya kepada netizen “memang sengaja nak naikkan darahnya ke? “dengan menggunakan nada gurau.

saya kena baulah lilin ni, baru saya tenang- Fazura

Fazura berkata dia kena bau lilin yang mana merupakan salah satu produk terbaharunya iaitu FAZURA Scented Candles. Gelagat Fazura mencium bau lilin untuk tenangkan diri selepas marahkan netizen ini telah menghiburkan para penonton livenya.

Sekadar info, Fazura dan Fattah Amin telah berkahwin pada 27 November 2017 dan mereka telah dikurniakan seorang cahaya mata yang bernama Nur Fatima Aisya.

A post shared by Nur Fazura (@missfazura)


Teruk Dikecam, Azhar Sulaiman Mohon Maaf Secara Terbuka Kepada Puteri Balqis

Selepas mendapat kritikan disebabkan pendapat terhadap pendedahan pelakon remaja, Puteri Balqis yang mendakwa pernah menjadi mangsa gangguan seksual oleh bapa kandungnya. Pelakon senior, Azhar Sulaiman tampil memberikan permohonan maaf secara terbuka di media sosial.

Menurut Azhar, dia akui ramai pihak yang meluahkan rasa marah terhadapnya disebabkan kenyataan mengenai Puteri Balqis di media sosial beberapa hari yang lalu.

“Salam Jumaat semua…Saya ingin mohon maaf kepada semua yang marah sangat kepada saya sejak dua tiga hari ni.”-Tulis Azhar

Azhar turut memohon maaf kepada Puteri Balqis dan menitipkan doa agar segala urusannya dan keluarga akan dipermudahkan.

“Aqish Uncle Har cares and loves you i’m sorry i have hurt your feelings. Semoga segala urusan Aqish & keluarga akan Allah SWT permudahkan.”- Tulis Azhar

Murai MY sebelum ini melaporkan mengenai hantaran Azhar Sulaiman di Instagram, mempersoalkan tindakan Puteri Balqis yang mendakwa dia pernah menjadi mangsa gangguan seksual oleh bapanya, Azizi Aziz menerusi podcast Bros Gang TV di Youtube.


“Cuma Kawan-Kawan Yang Viralkan”- Video Nabil Ahmad Mengaji Di Konti Dipuji Netizen

Selebriti terkenal, Nabil baru-baru ini membaca kitab suci Al-Quran di konti stesen radio. Hal itu dilihat menerusi perkongsiann video oleh rakan sekerjanya, Issey di platform TikTok.

Sebab tu aku suka n minat nabil punya perjuangan- Issey

Issey mengatakan bahawa dia menyukai perjuangan Nabil dalam memperbaiki diri dan beribadah. Dia begitu kagum dengan perbuatan Nabil yang mana diam-diam mengaji di konti radio pada ketika itu.

dia tahu agihkan Masa,utk dunia Dan jgk akhirat..pesanan utk diri sndiri jgk.

MashaAllah, alhamdulillah,jika Kita dah tanamkan rasa cinta Kita pada Allah, Kita sngguo buat apa sahaja untuk Allah, peringatan pada diri ini juga- komen netizen

Meninjau ruangan komen di video Tiktok ini, kebanyakkan netizen memberi komen yang positif dan kagum dengan perbuatan Nabil itu. Netizen juga mengatakan bahawa Nabil pandai mengagihkan masa untuk dunia dan akhirat. Bukan itu sahaja, netizen juga berpendapat video ini sedikit sebanyak telah memberi peringatan kepada mereka.

Thank you Issey kongsi. nampak simple ja video awak tapi memberi kesan kepada semua yang ingin dan sedang berubah menjadi lebih baik dari semalam

Dalam pada itu, ada juga netizen yang mengucapkan terima kasih kepada Issey kerana berkongsi video yang disifatkan memberi kesan baik kepada orang lain.

Sekadar info, Nabil dan Issey merupakan rakan sekerja di sebuah syarikat penyiaran radio.

Sebab tu aku suka n minat Nabil punya perjuangan. @Nabilahmad @GEGAR @ERA

♬ original sound – JalilRazak – JalilRazak

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu PA ‘Kekwat’, Khairul Aming Tampil Bersuara!

Kecoh di media sosial mengenai pengurus personaliti media sosial dan usahawan terkenal, Khairul Aming yang dikatakan bersikap sombong apabila terdapat pihak yang mahu berurusan dengan pengusaha Sambal Nyet itu.

Terkini, Khairul Aming menerusi Insta Stories tampil bersuara terhadap isu yang sedang kecoh melibatkan pengurusnya itu dengan menyatakan bahawa kini dia sendiri yang menguruskan sebarang urusan komunikasi berkaitan mana-mana kerjasama sehingga dia mempunyai pengganti  yang baharu.

“Saya telah memadam semua contact pengurus dari media sosial. Buat masa ini, saya sendiri akan menguruskan segala pertanyaan sehingga ada pengganti baru.”-Jelas Khairul Aming

Tambahnya lagi, Khairul Aming mengakui dia mempunyai pergelutan dalam mengasingkan persahabatan dengan perniagaan disebabkan dirinya yang bermula dari bawah bersama rakan-rakan.

“Ramai juga yang nasihatkan untuk asingkan persahabatan dengan perniagaan, dan saya setuju ni yang paling struggling for me sebab i start dari bawah dengan kawan-kawan. I take note and will do the necessary actions.”-Jelas Khairul Aming

Di akhir hantaran nya, Khairul Aming turut memohon maaf kepada semua pihak yang terlibat dan akan cuba untuk memperbaiki kesilapan di masa akan datang.


“Sebak Rasa Hati” – Ebit Lew Bantu Warga Emas Tinggal Bawah Jambatan

Pendakwah bebas terkenal, Ebit Lew tampil membuat perkongsian mengenai pertemuannya bersama seorang warga emas yang terpaksa tinggal di bawah jambatan berhampiran Zoo Negara, Kuala Lumpur.

Perkara itu dimuat naik sendiri oleh Ebit Lew menerusi hantaran di Instagram yang berasa sebak melihat keadaan warga emas itu berpakaian lusuh dan berjalan menggunakan tongkat kerana kemalangan.

“Sebak rasa hati. Terkejut  lihat pakcik ni tinggal bawah jambatan. Tersorok di celah tu. Bawah jambatan Kampung Kemensah dekat dengan Zoo Negara. Beliau kemalangan.

Pakai tongkat. Susah nak mandi. Baju dah lusuh serta selipar semua koyak. Sampai jer pakcik ni menangis. Kenal saya. Seorang anak muda ternampak nasib pakcik ni berusaha cari saya. Syukur Alhamdulillah. Allah temukan.”-Kongsi Ebit Lew

Tambahnya lagi, pendakwah bebas ini juga dilihat menghulurkan sejumlah wang dan tempat tinggal, serta tongkat yang baru kepada warga emas itu.

“Kami bawa pakcik gunting rambut, dan beri bilik tempat tinggal serta duit belanja. Gantikan tongkat yang dah susah nak guna. Sedih je pakcik ni masa peluk tadi. Terima kasih ye. Itu diulang-ulang. Dah tiada sesiapa ketika usia begini. Dengan kemalangan.”-Tulis Ebit Lew

Di akhir hantarannya, Ebit Lew turut menceritakan bahawa warga emas itu berulang kali mengucapkan terima kasih dan doa buatnya. Malah, Ebit Lew turut berharap agar segala urusan warga emas itu dipermudahkan oleh Allah SWT.


Abang Long Fadil 3 Raih Kutipan Luar Biasa Sewaktu Tayangan Sneak Preview

Pengarah filem Abang Long Fadil, Mohd Syafiq bin Mohd Yusof atau Syafiq Yusof memuat naik satu posting mengenai kutipan yang diraih sewaktu tayangan sneak preview baru-baru ini. Abang Long Fadil 3 merupakan filem aksi komedi Malaysia 2022 arahan Syafiq Yusof dengan skrip oleh Syafiq dan MF Kencana terbitan bersama Skop Productions Sdn Bhd dan Astro Shaw. Filem ini mengekalkan Zizan Razak yang memegang watak Fadil.

Mengikut posting Syafiq di instagramnya, filem Abang Long Fadil 3 mendapat sambutan yang baik sewaktu tayangan Snek Preview yang mana sebanyak RM1.2 juta. Dia juga mengucapkan rasa syukur diatas percapaian yang dia kecapi dan juga mengucapkan berterima kasih kepada rakyat Malaysia yang telah memberi sokongan terhadap filem terbaharunya.

Ruang komen di posting Syafiq itu dipenuhi dengan ucapan tahniah selepas dia berjaya meraih kutipan yang luar biasa. Rakan-rakan artis juga tumpang gembira dan mendoakan kejayaan untuk Syafiq pada masa akan datang.

Untuk pengetahuan semua, barisan artis yang membintangi dalam filem ini ialah:

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Assalamualaikum Anakandaku”- Uyaina Arshad Selamat Melahirkan Anak Pertama

Tahniah diucapkan kepada Uyaina Arshad dan Raja Syahiran kerana telah selamat menimang cahaya mata pertama mereka semalam, 8 September 2022.

Khabar gembira itu dikongsi sendiri oleh Uyaina dan Raja Syahiran menerusi hantaran di Instagram yang menitipkan rasa syukur pembedahan yang berlangsung dengan selamat menjelang magrib semalam.

“Assalamualaikum anakandaku. Penantian dihidangkan dengan rasa hiba, sayu dan gembira. Pembedahan yang berlangsung dengan selamat. Syukur Alhamdulillah.”- Tulis Uyaina dan Syahiran

Dalam pada itu, pasangan ini turut memohon doa orang ramai buat cahaya mata pertama mereka.

“Baba & Mama love you so much. Minta doa yang baik-baik dari kalian semua untuk anak sulung kami. Dan semoga yang baik-baik berbalik kepada kalian juga.”-Tulis Uyaina dan Syahiran

Sekadar info, Uyaina Arshad dan Raja Syahiran telah berkahwin pada 21 Disember 2021. Dengan sekali lafaz, pasangan ini sah menjadi suami isteri pada jam 9.03 pagi yang dinikahkan oleh abang kandung Uyaina, Mohd Attaful Uzair Arshad bersaksikan Pendaftar Penikahan Perceraian dan Rujuk Orang Islam Jabatan Agama Islam Wilayah Persekutuan, Mohd Abd Nasir Abdullah serta dua orang saksi.


‘An Intimate Showcase with Aisha Retno’ Khas Buat Para Peminat & Rakan Media

Tidak disangkal lagi, nama penyanyi Aisha Retno, 22, sememangnya semakin menyinar di persada hiburan tempatan. Hanya beberapa bulan selepas melancarkan single Pencarianku, Aisha kini sibuk mempromosikan single terbarunya yang penuh keunikan berjudul ‘Sutera’.

Sempena itu, syarikat rakaman yang menaungi Aisha, Sony Music Entertainment Malaysia menganjurkan acara istimewa ‘An Intimate Showcase with Aisha Retno’ pada Khamis, 8 September 2022 bertempat di Red Box the Gardens, Kuala Lumpur.

Berbicara mengenai perasaan mengadakan showcase tersebut, Aisha atau nama lengkapnya Sharifah Aisha Retno Sayed Sipulizam akui berasa teruja kerana dapat menghargai para peminat dan rakan media secara lebih dekat.

“Ini merupakan showcase yang dibuat khas untuk para peminat dan media, semestinya saya amat teruja. Alang-alang sudah buat persembahan secara lebih dekat, bolehlah saya persembahkan lagu terbaru iaitu ‘Sutera’ secara langsung dan sekaligus dapat mempromosikannya kepada tetamu yang hadir.

“Selain itu, saya juga mempersembahkan lagu-lagu yang pernah saya lancarkan seperti dari single sulung saya ‘Mengikat Jiwa’ dan sebahagian lagu yang pernah menjadi runut bunyi drama iaitu ‘Cinta Denganmu’ dan ‘Nukilanku’, juga semestinya lagu W.H.U.T(Wanna Hold You Tight) yang kini sudah mencapai 33 juta penstriman audio di keseluruhan platform digital.

“Semuanya saya persembahkan khas buat para peminat dan rakan media yang sudah bertungkus lumus dan tidak putus memberikan sokongan sepanjang perjalanan nyanyian saya hingga ke hari ini,” katanya.

Justeru, Aisha amat berterima kasih kepada semua pihak yang tidak henti menyokongnya dan berharap agar lagu ‘Sutera’ mendapat sokongan padu secara berterusan.

“Terima kasih kepada anda semua yang menyokong lagu ‘Sutera’, sambutan yang diterima setakat ini amat memberangsangkan. Insya-Allah kita sama-sama hangatkan lagu ini pada majlis ‘An Intimate Showcase with Aisha Retno’ ini,” katanya lagi.

Sedikit mengenai lagu Sutera, Lagu ini adalah lambang seorang permaisuri Jawa. Kita tahu sutera sifatnya lembut, agung dan amat dihargai oleh ramai orang. Bagaimanapun, kalau dirosakkan kain itu, habislah tercemar keagungnnya. Begitulah juga dengan permaisuri Jawa itu, kalau ada orang yang pernah sakiti hatinya di masa lalu, maka tercemarlah juga perasaanya.

Lagu yang ditulis dan digubah sendiri kali ini memberi kelainan dalam ‘Sutera’, Aisha menjelaskan gabungan elemen etnik Jawa dan muzik moden EDM menjanjikan perbezaan berbanding lagu-lagunya yang terdahulu dan karya hasil kerjasama dengan MFMF ini turut disulami dengan mesej untuk memperkasakan kaum wanita.

Sebelum tampil dengan single terbarunya itu, Aisha telah mencipta sejarah manis apabila wajahnya menghiasi papan iklan tersohor di New York untuk kempen EQUAL daripada Spotify pada Julai lalu. EQUAL adalah satu kempen global yang memperjuangkan ekuiti (hak sama rata) wanita dalam muzik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fasha Sandha Berguru Dengan Otai, Ramai Peminat Puji

Baru-baru ini, pelakon wanita tanah air iaitu Fasha Sandha telah memuatnaik satu video yang mana dia telah berguru dan mendapat tunjuk ajar dari seorang otai dalam bidang lakonan iaitu Fauziah Nawi. Video itu telah membuat para peminatnya kagum dengan perbuatannya yang rendah diri.

Ibu @fauziahnawi tak garang tau, ibu tegas. Im proud to be her student.
Kena tegur dengan ibu selalu. Kena marah ngan ibu pun takpe, asalkan dapat timba banyak2 ilmu lagi. Sifu saya- Fasha Sandha

Fasha menyatakan bahawa Fauziah Nawi ini sama sekali tidak garang dan hanyalah tegas. Fasha merasa dia berbangga kerana menjadi salah seorang pelajarnya dan dia tidak kisah sekiranya dia dimarahi Fauziah kerana dari situlah dapat dia menimba ilmu sebanyak mungkin.

Newbie tu boleh ikut contoh Fasha. Dah legend dlm bidang ni pun masih cari cikgu belajar.

Dah pro pun masih belajar dan berguru. Salute!! Go go go Kak Fasha -peminat

Menjengah ke ruangan komen di posting ini, ramai yang kagum dengan perbuatan Fasha dan ada juga yang berpendapat bahawa para artis baru perlu mencontohi  perbuatannya dan harus mengikuti jejak Fasha yang masih lagi berguru walaupun sudah lama dalam berkecimpung dalam industri lakonan.

Untuk pengetahuan semua, Fasha Sandha memegang watak Nad  dalam drama serpihan sayang yang akan ditayangkan di Samarinda TV3.

A post shared by Fasha Sandha (@fashasandha)


Selebriti Yang Ditahan Kerana Amang Seksual Kenal Mangsa Di Program Motivasi

Sejak semalam, agak heboh di media sosial setelah seorang selebriti yang juga bergelar penceramah bebas berusia  40-an  ditahan polis polis untuk membuat siasatan berhubung laporan mangsa gangguan amang seksual.

Di kalangan netizen, ramai telah dapat meneka siapakah gerangan suspek yang ditahan. Dari info yang tersebar di twitter, ada yang memetik nama selebriti yang pernah menyertai pertandingan mencari pendakwah.

Namun, pihak polis menasihatkan orang ramai tidak membuat spekulasi berhubung kejadian ini kerana akan menjejaskan siasatan dan boleh menimbulkan kegusaran dalam kalangan masyarakat.

Dalam perkembangan terbaru menurut Utusan Malaysia,  pihak polis memberitahu suspek berkenalan dengan mamgsa dari sebuah program motivasi.

“Kebenaran tahanan reman diperoleh daripada Mahkamah Majistret selepas pasukan polis daripada Jabatan Siasatan Jenayah IPK Selangor membuat tangkapan ke atas selebriti berkenaan pada pukul 4 petang Khamis lalu di IPK.

“Siasatan awal mendapati, selebriti warga tempatan yang berkenalan dengan kesemua pengadu dalam program motivasi yang diadakan di sekolah di sekitar negeri ini. Hasil perkenalan tersebut, selebriti itu didakwa melakukan jenayah amang seksual fizikal kepada semua pengadu,” katanya dalam satu kenyataan semalam.”- kata Ketua Polis Selangor, Datuk Arjunaidi Mohamed.

Arjunaidi memaklumkan, siasatan  ke atas selebriti itu  dilakukan  di bawah Seksyen 14(a) Akta Kesalahan Seksual Terhadap Kanak-Kanak 2017.


Pilih Jejaka Lebih Muda, Segak & Kacak Suami Sharifah Amani Ni…

Pelakon Sharifah Amani Syed Zainal Rashid, 36, mengahwini kekasih hatinya Ahmed Faris Amir,34, dalam satu majlis tertutup pagi tadi. Gambar di media sosial menunjukkan pasangan itu memakai pakaian perkahwinan putih pada majlis perkahwinan mereka yang dihadiri kira-kira 200 tetamu.

Mereka dinikahkan oleh ketua imam Masjid Saidina Umar Al Khattab di Bukit Damansara, Ustaz Mohd Rahimi P. Ramlee, yang juga Penolong Pendaftar Nikah Jabatan Kemajuan Islam (Jakim), mewakili bapa pengantin perempuan Syed Zainal Rashid Syed Zainal Abidin.

Tetamu terkenal yang menyaksikan perkahwinan itu termasuk Vanidah Imran, Bront Palarae, Iedil Dzuhrie Alaudin, Nadia Aqilah, Nadiya Nisaa, Sherry Alhadad, dan Sangeeta Krishnasamy.

Sharifah Amani, juga dikenali sebagai Nani kepada mereka yang rapat dengannya, pernah memenangi anugerah Pelakon Wanita Terbaik dalam Festival Filem Malaysia ke-19 untuk filem Gubra 2006.

Dia mengumumkan pertunangannya pada Jun tahun ini dan sebelum ini menyifatkan tunangnya sebagai “orang yang bijak, kelakar”.

Menurut Berita Harian, pasangan itu mula berkenalan ketika aktres itu berkhidmat dalam lembaga pemegang amanah sebuah pertubuhan pimpinan Faris.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Filem ‘Sayap-Sayap Patah’ Pecah Panggung, Nicholas Saputra Nak Datang Malaysia?

Nampaknya industri perfileman di Malaysia dan Indonesia semakin sengit dari segi kutipan filem terbaru yang di tayangkan. Kalau di Malaysia, filem Abang Long Fadil 3 yang pada hari ini telahpun meraih kutipan sehingga RM3 juta di hari pertama, manakala di Indonesia, filem Sayap-Sayap Patah mendapat sambutan hangat.

Filem lakonan Nicholas Saputra dan Ariel Tatum yang ini ditayangkan sejak 18 Ogos 2022 yang lalu di Indonesia. Agak mengejutkan, sepanjang ditayangkan, lebih 2 juta penonton di republik itu dengan kutipan tiket sekitar RM40 juta.

Hal ini telah dibuktikan oleh produser AddMore Holding Berhad, Roslina Abd Majid. Dia berkata filem arahan sutradara handalan Rudi Soedjarwo itu mendapat sambutan hebat kerana keistimewaannya yang menggabungkan jalan cerita penuh dramatik bersama.gandingan bintang ternama di Indonesia.

“Kami sebagai pihak yang akan mengedarkan Sayap Sayap Patah di Malaysia, Singapura dan Brunei Darussalam cukup terharu dengan sambutan hebat penonton Indonesia terhadap filem ini.

“Malah sekumpulan media Malaysia yang turut diundang menonton Sayap Sayap Patah di Jakarta pada 14 Ogos lalu turut akui filem ini sebuah karya terbaik dan cukup mengesankan.

“Mengikut perancangan AddMore Holding akan menganjurkan Tayangan Gala Sayap Sayap Patah di Kuala Lumpur pada pertengahan Oktober ini diikuti dengan tayangan umum di Malaysia, Singapura dan Brunei Darussalam,” katanya.

Kepada yang belum berkesempatan menonton,  filem Sayap-Sayap Patah digarap daripada tragedi berdarah yang berlaku di Lokap Mako Brimop, Kota Depok, Indonesia pada 2018 apabila sekumpulan tahanan penggganas bangkit merusuh.

Dalam kejadian yang menggemparkan itu, pertempuran hebat tercetus dan seramai 5 anggota polis Densus 88 dibunuh dengan kejam.

Nicholas melakonkan watak Adji salah seorang anggota Densus 88 yang juga suami kepada Nani (Ariel Tatum). Turut membintangi filem ini adalah rapper terkenal Indonesia Iwa K serta dibantu dengan cemerlang oleh Popi Sovia, Ariyo Wahab, Edward Akbar, Dewi Irawan, Revaldo dan ramai lagi.

Sayap Sayap Patah diterbitkan aktivis sosial media terkenal Denny Siregar bersama Yoen K. Pengarah Rudi Soedjarwo pula sebelum ini pernah menggilap bakat Nicholas kira-kira 20 tahun lalu menerusi filem Ada Apa Dengan Cinta. Filem lain arahan Rudi termasuklah 9 Naga, Tentang Dia, Mengejar Matahari, 40 Hari Bangkitnya Pocong dan Mendadak Dangdut.

Lagu Ku Tunggu Senyummu dendangan Ipang Lazuardi telah dipilih menjadi OST filem blockbuster ini. Ramai memuji skor muzik serta kesan bunyi untuk filem ini yang banyak membantu babak-babak sedih, ceria dan mendebarkan.

Menurut informasi yang kami terima, sekiranya tiada halangan, pelakon yang digilai ramai wanita Nicholas Sapurta bakal diterbangkan ke Kuala Lumpur untuk bersama-sama penonton pada malam Gala, Oktober ini. Kunjungan barisan pelakon  turut disahkan oleh producer Denny Sirregar di Instagramnya. Kemunculan istimewa Nicholas ini sudah pastinya untuk memberi sokongan dan mempromosikan filem Sayap- sayap Patah di Malaysia. Sama-sama kita nantikan!


Rupanya Raja Charles Larang Putera Harry Bawa Meghan Markle Berjumpa Ratu Elizabeth II

Meghan Markle tidak menemani Putera Harry apabila neneknya, Ratu Elizabeth II, mangkat pada hari Jumaat yang lalu. Ia kemudiannya mendedahkan bahawa bapanya, Raja Charles III, melarangnya untuk membawa Meghan bersamanya ke Balmoral, Scotland, di mana Ratu  menghembuskan nafas terakhirnya.

Raja Charles III dilaporkan memberitahu Putera Harry adalah tidak wajar untuk Meghan Markle datang ke Balmoral semasa Ratu Elizabeth II sedang nazak.

Pada pagi Khamis (8/9) Istana Buckingham mengumumkan bahawa doktor prihatin terhadap kesihatan wanita berusia 96 tahun itu dan meletakkannya di bawah pengawasan perubatan. Ahli keluarga diraja kemudian bergegas ke Scotland untuk berada di sisi Ratu pada saat-saat terakhirnya.

“Charles memberitahu Harry adalah tidak wajar untuk Meghan berada di Balmoral pada masa yang menyedihkan,” kata sumber kepada The Sun.

“Dia juga dimaklumkan bahawa Kate (Middleton, isteri Putera William) tidak akan pergi dan bilangannya terhad kepada waris terdekat.”

Sumber itu menambah bahawa Raja Charles III memberi Harry isyarat yang sangat jelas bahawa Meghan tidak akan dialu-alukan di Balmoral.

Seperti yang dilaporkan Page Six sebelum ini, Putera Harry dan Meghan Markle pada asalnya merancang untuk pergi bersama untuk melihat Ratu. Setengah jam kemudian, terdengar khabar bahawa Harry hanya seorang diri berangkat ke Scotland.

Kematian Ratu berlaku beberapa hari selepas Meghan memberikan satu lagi wawancara mengejutkan kepada The Cut. Dalam temu bual itu, dia mengkritik keluarga diraja dan mendakwa bahawa kehadirannya dan Harry mengganggu dinamik hierarki di Empayar British.

Walaupun begitu, selepas kematian Ratu Elizabeth II, Raja Charles cuba menghantar isyarat perdamaian kepada Meghan Markle dan Putera Harry dalam pidato pertamanya sebagai raja England dan Komanwel pada hari Jumaat (9/9).

“Saya mahu menyatakan cinta saya kepada Harry dan Meghan kerana mereka terus membina kehidupan mereka di luar negara,” katanya dalam mesej video yang dirakamkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Yonnyboii Tak Sangka, Dari ‘Underground’ Sampai Diiktiraf Sebagai Album Terbaik AIM23

Anugerah Industri Muzik ke 23 (AIM23) yang berlangsung di Auditorium Majlis Bandaraya Shah Alam (MBSA) menampilkan sebanyak 21 kategori melibatkan 105 calon yang disenarai pendek. Muhammad Haqeem Nuriman Nor Azrin atau lebih dikenali sebagai Yonnyboii merupakan seorang rapper, penulis lagu dan penerbit rakaman Malaysia telah memenangi kategori Album Terbaik AIM23.

terima kasih pada my wife @niknazira for always having my back, the team @universalmusic_my @defjammsia what am i without you, my co producers @adameimann @freddielaut @wolfypapi @mingaling26 !!! and of course kepada semua yang mendengar and menyokong lagu yonny, thank u from the bottom of my heart, journey kita jauh lagi insyaAllah -yonnyboii

Menerusi postingnya di laman sosial instagram, dia mengucapkan rasa syukur atas kemenangannya untuk Anugerah Album Terbaik AIM23. Dia juga mengucapkan terima kasih kepada para juri, isterinya, team, co producers dan juga kepada semua yang mendengar dan menyokong lagunya. Katanya, masih jauh lagi perjalanannya dalam industri ini.

Yes just the beginning of our long journey… more interesting events to come…:) great work!-peminat

Penuh di ruangan komen posting itu dengan ucapan tahniah dan peminat merasa bangga diatas percapaian Yonny yang mana telah memenangi Anugerah Album Terbaik AIM23 dan juga wang yang berjumlah RM20,000. Peminat juga mengatakan ini adalah permulaan buat Yonny untuk terus naik dalam industri hiburan ini.

Semoga Yonny akan terus maju jaya dalam industri hiburan ini.

1. LAGU NASYID TERBAIK- Thank You Allah- Alyah feat. Cat Farish & Ustaz Haris (Alyah, Ikhwan Fatanna, Omar K, Cat Farish, Ustaz Haris)

2. LAGU POP ETNIK TERBAIK- Adat Kasih- Ziha Salleh (Aubrey Suwito/ Tinta)

3. ARTIS BARU TERBAIK- Vanessa Reynauld- Buat Ku Sempurna

4. KULIT SINGLE/ALBUM TERBAIK- Adat Kasih- Ziha Salleh (Patrick Leong Kok Soong)

5. LAGU PALING TINGGI DISTRIM- Lotus- Force Park Bois

6. RUNUT BUNYI(OST) TERBAIK DI DALAM FILEM/ DRAMA- Bahagiakan Dia- Shila Amzah & Liza Hanim (Aliff Iskandar & Que Afiq)

7. VIDEO MUZIK TERBAIK- Gatal- Janna Nick(Chuan Looi)

8. RAKAMAN ALBUM TERBAIK- Belagu- Dayang Nurfaizah (Simon Khoo, Ari Renaldi, Aubrey Suwito)

9. RAKAMAN LAGU TERBAIK-Tudung Periuk- Dayang Nurfaizah (Simon Khoo, Ari Renaldi, Aubrey Suwito)

10. SUSUNAN TERBAIK DALAM LAGU- Tudung Periuk- Dayang Nurfaizah(Aubrey Suwito)

11. LAGU R&B/HIP HOP TERBAIK-CIAO-Joe Flizzow ft. MK, Jay Park (Joe Flizzow, MK, Jay Park, Magic Potions)

12. LAGU POP ELEKTRONIK/ DANCE TERBAIK- Fun, Lust, Love-Late Night Frequency( Mojan LNF)

13. VIDEO MUZIK RASMI MALAYSIA PALING TINGGI DITONTON DI YOUTUBE- Malam Semakin Dingin- Tajul & Afieq Shazwan (FMC Music Sdn Bhd)

14. LAGU NADA DERING JUALAN PALING TINGGI- Adakah Ini Mimpi (Reedzwann)

15. LAGU INGGERIS TEMPATAN TERBAIK-Game of Charades- Sophia Zuhri (Sophia Zuhri)

16. LAGU CINA TEMPATAN TERBAIK-Wu Ren Qian Shou De Xin Fu-Uriah (Uriah, Jia Wang/ Hong Jian Rui)

17. LAGU BAHASA MELAYU TERBAIK YANG DIPERSEMBAHKAN OLEH ARTIS LUARNEGARA- Tak Ingin Usai-Keisya Levronka

18. LAGU ROCK TERBAIK- Tugu Ugut- Sekumpulan Orang Gila ( Nazrin/Ajim Juxta )

19. LAGU POP TERBAIK- Goodbye, Hello-Syamel & Ernie Zakri ( Ernie Zakri, Syamel, Faizal Tahir, Mike Chan )

20. PERSEMBAHAN VOKAL TERBAIK DI DALAM LAGU(BERKUMPULAN)- V.E- Tunggu

21. PERSEMBAHAN VOKAL DUO/KOLABORASI TERBAIK DI DALAM LAGU- Shila Amzah & Liza Hanim- Bahagiakan Dia

22. PERSEMBAHAN VOKAL TERBAIK DI DALAM LAGU (LELAKI)- Arddley Nicholas- Pilu

23. PERSEMBAHAN VOKAL TERBAIK DI DALAM LAGU(WANITA) – Ernie Zakri- Sinar Mata Hati

24. ANUGERAH SRI WIRAMA- Tan Su Loke ( Pengarah Urusan Suria Records Sdn Bhd )

25. ALBUM TERBAIK- Yonny (Deluxe Version) – Yonnyboii (Wolfy)

26. LAGU TERBAIK- Goodbye, Hello-Syamel & Ernie Zakri (Ernie Zakri, Syamel, Faizal Tahir, Mike Chan)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dianggap Memalukan AIM23 Selepas ‘Miming’ Ketika ‘Live’, Janna Nick Mohon Maaf!

Penyanyi dan pelakon, Janna Nick tampil bersuara selepas tular di media sosial, dikatakan ‘miming’ ketika siaran langsung Anugerah Industri Muzik ke-23 (AIM2) yang berlangsung di Auditorium Majlis Bandaraya Shah Alam (MBSA), malam tadi.

Menerusi hantaran di Instagram, Janna memohon maaf kerana dianggap memalukan majlis AIM23 selepas menggerakkan bibir mengikut suara nyanyian (‘lip sync’ atau ‘miming’) lagu sensasinya, Gatal ketika berlangsungnya anugerah berprestij berkenaan.

“Saya minta maaf kerana dianggap memalukan AIM23 kerana miming di pentas berprestij #AIM23. Peluang untuk menyanyi di pentas besar itu sebaris dengan penyanyi-penyanyi hebat tanah air adalah satu impian yang memang dah lama saya impikan.

“Ketika pertama kali ditawarkan saya sangat berbesar hati.”-Tulis Janna

Jelas Janna, kesihatannya terganggu disebabkan jangkitan Influenza 2 minggu lalu dan kesibukan kerja walaupun telah dinasihati oleh doktor untuk berehat.

“Akan tetapi saya dijangkiti Influenza 2 minggu lalu. Kesihatan saya amat terganggu. Saya meneruskan penggambaran Melastik Ke Hatimu 2, kerja-kerja di Jakarta dan memenuhi undangan di Singapura walaupun telah dinasihati oleh doktor untuk berehat.”-Jelas Janna

Akui pilihannya itu telah memakan diri sendiri, Janna juga dilihat menitipkan ucapan terima kasih buat pihak terlibat yang telah sama-sama berusaha untuk mengembalikan suaranya itu.


“Ini Baru Elegan”- Persalinan Aina Abdul Ketika AIM23 Curi Hati Peminat!

Penampilan penyanyi terkenal, Aina Abdul ketika membuat persembahan pembukaan di Anugerah industri Muzik ke-23 (AIM23) malam tadi mencuri perhatian ramai.

Aina dilihat menggayakan persalinan putih berhias jemeki kristal dan lengan mega berteman pelepah ostrich mewah hasil rekaan pereka terkenal, Rizman Ruzaini.

“Alhamdulillah, selesai persembahan di AIM. Thank you to my glam team yang siapkan Aina malam ni (11/9). I love every bit of this look. And to my sound team yang memudahkan perjalanan nyanyian Aina.”-Tulis Aina di Instagram

A post shared by AINA ABDUL (@ainaabdul)

Tinjauan Murai MY di ruangan komen mendapati rata-rata peminat membanjiri hantaran Aina di Instagram dengan kata-kata pujian terhadap penampilan penyanyi lagu Sumpah itu.

“Cantik gila tahu tak!! Aaa nak nangis! Cantik sangat-sangat!!.”

Sekadar info, Aina Abdul membuat persembahan pembukaan pada malam tadi di Anugerah Industri Muzik ke-23 (AIM23) yang berlangsung di Auditorium Majlis Bandaraya Shah Alam, semalam


[REVIEW] SAMSUNG Galaxy Z Flip4, Nampak Sama Macam Z Flip3 Tapi Banyak Beza Rupanya

Sebelum ini kami ada mengeluarkan sebuah artikel buka kotak atau unboxing, telefon pintar lipat terbaru dari SAMSUNG iaitu Galaxy Z Flip4. Sedar atau tidak, sudah setahun rupanya usia siri pendahulunya iaitu Z Flip3. MURAI berkesempatan membuat review, Z Flip 3 pada tahun lepas, boleh rujuk artikel di bawah.

[REVIEW] 6 Persoalan Yang Telah Terjawab Mengenai Galaxy Z Flip3 5G

Selepas setahun, MURAI di beri kesempatan lagi untuk membuat review siri terbarunya iaitu Z Flip4 yang hadir dengan beberapa kemas kini menarik. Perkara pertama yang boleh kami boleh katakan selepas Z Flip4 berada di tapak tangan kami,  bodi-nya macam lebih langsing apabila dibuka dan ditutup.

Ketahanan Z Flip4 juga dipertingkatkan dengan perlindungan Gorilla Glass Victus+. Satu lagi penambahbaikan juga terdapat pada chipset, di mana Samsung menggunakan Snapdragon 8+ Gen 1 digabungkan dengan 8GB RAM. Satu lagi peningkatan yang dibawa adalah dari segi bateri, di mana Galaxy Z Flip 4 5G disokong bateri 3, 700mAh dan Galaxy Z Flip3 hanya 3,300mAh.

Kapasiti bateri yang meningkat ini menjadikan Z Flip4 boleh bertahan lebih lama. Selain itu, pengecasan lebih pantas dengan ciri Pengecasan Super Pantas. Jadi, bagaimana pula pengalaman kami menggunakan Z Flip4 ? jom tengok review ini.

Bercakap mengenai reka bentuk, bagi kami Z Flip4 dan Z Flip3 seolah-olah tidak mempunyai perbezaan yang ketara. Sekali pandang macam sama!  Tapi sekiranya melihat lebih dekat,  Samsung telah memotong sedikit bezel pada Z Flip4. Selain itu, kami juga perasan Samsung juga telah membuat perubahan pada bahagian tepi Z Flip4 yang lebih segi empat sama dan sekata, manakala pada Z Flip3 bahagian tepinya lebih bulat.

Harus ingat, Z Flip4 tidak mempunyai port audio 3.5mm, Samsung hanya ada satu port iaitu USB Type C. Semua butang diletakkan di sebelah kanan telefon pintar, kedua-dua butang kelantangan dan kuasa yang juga boleh digunakan sebagai pengimbas cap jari. Samsung hanya menyertakan slot kad SIM di sebelah kanan telefon, yang boleh dibuka dengan ejektor. Dari segi engsel, Galaxy Z Flip 4 5G juga mempunyai engsel yang lebih tipis.

Beralih kepada kualiti kamera, Z Flip4 disokong oleh dua kamera, iaitu lensa utama Dual Pixel OIS 12MP dan lensa ultra wide 12MP dengan  jangkauan 123 darjah. Sementara itu, keperluan swafoto dipenuhi dengan kamera pada skrin yang mempunyai resolusi 10MP. Namun begitu, Samsung menaik taraf sensor kamera dan menambah baik cipset AI pada Z Flip4 supaya ia boleh menghasilkan foto malam yang lebih terperinci dan dramatik.

Samsung mendakwa, untuk mengambil foto pada waktu malam, ia menambah baik ciri Super Night Resolution, OIS dan VDIS yang menghasilkan imej yang lebih tajam, stabil dan lebih jelas dalam keadaan cahaya malap.

Sokongan AI Stereo Depth juga memastikan pengguna boleh mengambil gambar dengan warna yang terang walaupun keadaan cahaya tidak banyak.

Berdasarkan ujian, ketika mengambil gambar pada waktu malam, kamera Z Flip4 sememangnya mampu mengambil gambar dengan baik. Ini membuktikan Z Flip4 bukan sahaja cantik dari segi reka bentuk tapi bagus untuk fotografi.

Z Flip4 ini dilengkapi dengan skrin utama 2X Dynamic AMOLED 6.7-inci – skrin yang mempunyai kemampuan Adaptive Refresh Rate mulai dari 1-120 Hz.  Ciri skrin AMOLED pada Z Flip4 ini cukup berguna lagi-lagi pada waktu siang masih boleh melihat skrin peranti tanpa sebarang gangguan.

Selain itu, Z Flip4 ini juga mempunyai penutup Super AMOLED 1.9 inci dengan resolusi 512 x 260 piksel. Permudahkan kami dengan  hanya melihat skrin muka depan, mereka boleh mengetahui maklumat tentang masa, peratusan bateri, tarikh, pemberitahuan terkini, malah boleh mengambil swafoto menggunakan kamera utama sahaja.

Z Flip4 dikuasakan oleh cipset Snapdragon 8+ Gen 1 yang digabungkan dengan 8GB RAM. Ini menjadikan prestasi peranti, terutamanya apabila mengakses dan bertukar daripada satu aplikasi ke aplikasi lain, sangat lancar dan tanpa gangguan.

Antara yang menarik perhatian kami pada Z Flip4 ialah ciri FlexCam. Mod tangkapan video ini seperti merakam dengan handycam. Ini sesuai untuk anda yang ingin merakam video seperti vlog.

Samsung juga telah menambahbaikkan ciri Mod Flex supaya penggunaannya lebih optimum. Salah satu keupayaan baharu ialah TouchPad. Jadi apabila skrin dilipat separuh, di bahagian atas ia akan memaparkan aplikasi manakala di bahagian bawah terdapat kawasan kawalan seperti trackpad pada komputer riba.

Kita boleh menavigasi menggunakan kursor sama seperti menggunakan komputer riba.

Mungkin sebelum ini, ramai yang merungut dengan dengan ketahanan bateri 3,300 mAh pada Galaxy Z Flip 3, namun kali ini Samsung meningkatkan hayat bateri Galaxy Z Flip4 kepada 3,700 mAh.

Kapasiti bateri yang besar disertakan dengan keupayaan pengecasan pantas 25W. Dan disokong oleh prestasi pemproses Snapdragon 8+ Gen 1, Galaxy Z Flip4 didakwa 30% lebih cekap kuasa. Melihat kelajuan pengecasan, Galaxy Z Flip4 telah diuji 50% penuh dalam masa 30 minit.

Galaxy Z Flip 4 5G menawarkan beberapa warna, seperti Bora Purple, Graphite, Pink Gold, dan Blue – pada harga RM4,099  (8GB/128GB).  Mulai 2 September dan seterusnya, nikmati hadiah eksklusif bernilai sehingga RM1,398 apabila anda membeli Galaxy Z Flip4 atau Galaxy Z Fold4  (klik pautan).  Sebagai alternatif, tukar beli dan miliki Siri Galaxy Z pada harga serendah RM1,969.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“At Least Tinggalkanlah Number…” – Hafreez Adam Titip Pesanan Buat Individu Yang Langgar Keretanya

Pelakon, Hafreez Adam tampil bersuara tentang individu yang telah melanggar keretanya berhampiran tempat letak kereta di Setiawangsa baru-baru ini.

Menerusi Insta Stories, Hafreez mengatakan bahawa dia memaafkan individu yang telah melanggar keretanya itu, namun adalah sebaiknya jika individu yang tidak dikenali tersebut bertanggungjawab di atas kesalahan yang dilakukan.

“Hi awak yang langgar kereta saya yang dekat parking di Setiawangsa pagi kelmarin (10/9). Saya cuma nak cakap, saya halalkan perbuatan awak ni ye.

Semoga dimurahkan rezeki awak, supaya kalau terjadinya perkara macam ni lagi, awak boleh bertanggungjawab.”-Tulis Hafreez

Menyifatkan tindakan individu itu adalah satu tindakan yang tidak baik, Hafreez berkata, dia akan lebih ‘sejuk hati’ jika individu tersebut memohon maaf kepadanya secara baik.

“Tak baik buat macam ni. At least tinggalkanlah number, boleh awak minta maaf sekurang-kurangnya. Tapi tak apa, saya maafkan.

“Cuma, lagi sejuk hati ni kalau awak personally minta maaf. Dan kepada yang di luar sana, berhati-hati lah ketika memandu ye.”-Tulisnya.

Jujurlah jika telah melakukan kesalahan, jika tidak mahu kesilapan itu akan menghantui diri seumur hidup…


“Orang Yang Rasa Cukup Solat, Hukum Orang. Saya Cukup Pantang”- Iqram Dinzly

Seperti yang kongsikan oleh Astro Gempak di laman sosial Tiktok, satu video dimana Iqram Dinzly  telah bersuara bahawa dia begitu pantang apabila mendengar orang yang merasa sudah sempurna solat layak menghukum orang lain.

“Tapi saya dengar orang yang rasa macam solat cukup ni, hukum orang. Saya cukup pantang. Dan orang freehair ni apa, kau tak yah cakap”dosa masing-masing” Tak payah- katanya.

Iqram mengatakan bahawa dia sangat pantang apabila orang yang merasa dirinya solat cukup itu, menghukum orang lain. Dia juga sempat memberi pesanan kepada orang yang membuat kesalahan seperti freehair atau tidak menutup aurat lebih baik terima teguran itu dan jangan sesekali berkata “dosa masing-masing”.

“saya pun ada kekhilafan, cuma tutuplah aib itu sebaik mungkin”- Iqram

Katanya lagi, dia bukanlah seorang manusia yang baik dan baginya, dia juga mempunyai kesilapan dan semua orang mempunyai kesilapan di dunia ini. Namun, pesannya kepada semua, tutuplah aib tersebut sebaik mungkin.

Sekadar info, Iqram Dinzly merupakan salah seorang pelakon drama Cinta yang Hilang yang ditayangkan di Astro Prima.

Kata pelakon Cinta Hilang Kata ini, watak Prince Chiki Dinzly adalah wakilan perangai sebenar netizen kita. Kerana sikap-sikap netizen itulah buat dia jadi seperti apa dia sekarang ini. “Terima kasih netizen kerana buat saya lebih derhaka kepada Mama saya, tapi ingat kau tak de hak untuk ‘mengkahakkan’ mak bapak kau!” Tonton video penuh di YouTube dan Facebook atau klik link di Bio officialriax . #RiaX #RiaInPerson @Iqram Dinzly


“Tahniah Anak Ayah”- Hattan Bangga Lihat Anaknya Rangkul Trofi Album Terbaik AIM 23

Bak kata pepatah, ‘ke mana tumpah kuah, kalau tidak ke nasi’. Jika sebelum ini kita lihat Datuk Hattan berada di pentas menerima anugerah, kini giliran anak lelakinya pula Adam Eiman memegang trofi di Anugerah Industri Muzik ke-23 (AIM 23), semalam.

Mungkin ramai yang tak tahu, Adam merupakan seorang  komposer dan penulis lirik yang terlibat dalam album Yonnyboii berjudul Deluxe Version. Mereka menerima anugerah Album Terbaik AIM23 pada acara yang diadakan di Auditorium Majlis Bandaraya Shah Alam (MBSA), malam tadi.

Menerusi Instagram Stories Hattan, dia berkongsi foto Adam berada di atas pentas AIM sambil memegang trofi. Kemudian dia mengucapkan tahniah kepada Adam dan meluahkan rasa bangga terhadap kejayaan anaknya.

“Tahniah Anak ayah, Adam Eiman dan rakan-rakan..”- tulis Hattan dengan menyertakan hashtag meluahkan rasa bangga.

Di atas kemenangan itu, mereka membawa pulang Dana Kandungan Digital (DKD) Muzik berjumlah RM200,000 daripada Kementerian Komunikasi dan Multimedia (K-KOMM) sebagai insentif dan galakan kepada penggiat industri kreatif.

Sekadar info Adam atau nama sebenarnya Adam Eiman Mohd Shukri merupakan anak tunggal Hattan dan isterinya, Datin Arianie Mohd Abidin. Tahniah Adam, semoga terus sukses dalam industri muzik tanahair.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ifa Raziah Peserta Pertama Terpaling Juara Tersingkir, Peminat Titip Kata Semangat!

Pelakon dan penyanyi, Ifa Raziah akhirnya diumumkan sebagai peserta pertama tersingkir dari program realiti Terpaling Juara yang bersiaran secara langsung, malam tadi.

Menerusi hantaran di Instagram, Ifa meluahkan rasa syukur tugasnya untuk mempromosikan program realiti itu telah selesai.

“Syukur alhamdulillah..Selesailah tugas saya mempromosikan program Terpaling Juara. Minggu ke-4 lagu Purnama.”-Tulis Ifa

A post shared by Ifa Raziah (@ifa_raziah)

Di ruangan komen, rata-rata peminat tampil memberikan kata-kata semangat, malah ada yang turut mempersoalkan sikap segelintir netizen yang mengkritik persembahan penyanyi itu.

“You did a good job Ifa. Love you so much.”

“Tak pahamlah why teruk benar orang kritik, but for me. Nice to hear, effort ada.”

“Tak adalah sumbang mana. Sedap sahaja tone nya. Kak Ifa bawak lagu ni dengan cara dia sendiri. Everybody has different style. Delivered song by her style. Good job kak.”

Sekadar info, program Terpaling Juara menampilkan Haziq Hussni dan Shiha Zikir sebagai hos, manakala Datuk Hattan dan Fauziah Latiff sebagai juri tetap.


Konsert Anniversary Tour 30 Years Of Dewa 19 Memang Luar Biasa!

Konsert Anniversary Tour 30 Years Of Dewa 19 berlangsung dengan penuh kemeriahan di Axiata Arena, Bukit Jalil pada Jumaat dan Sabtu baru-baru ini.

Murai MY berkesempatan menghadiri konsert malam pertama yang menyaksikan kehadiran kira-kira 9,000 penonton yang membanjiri lokasi berkenaan demi melepas rindu terhadap kumpulan dari seberang itu.

Konsert itu boleh dikatakan serba serbi sempurna dan berjaya memberi impak luar biasa kepada yang menonton, baik dari segi vokal lima penyanyi iaitu Ahmad Dhani, Virzha, Ello, Ari Lasso dan Once Mekel, hinggalah aspek pementasan, penataan cahaya dan susunan lagu, memang kelas pertama!

Selain lagu hit Dewa 19 seperti Tak Kan Ada Cinta Yang Lain, Larut, Dewi, Arjuna, Sedang Ingin Bercinta, Roman Picisan dan banyak lagi, penonton turut dihiburkan dengan lagu ‘cover’ Careless Whisper nyanyian asal George Michael, dipersembahkan dengan penuh gaya dan kualiti oleh Ello.

Secara keseluruhan, Dewa 19 menyanyikan 38 buah lagu dalam masa lebih tiga jam pada malam tersebut.

Meskipun konsert berlangsung agak lama, namun tenaga setiap yang hadir tidak berubah, semuanya setia menyanyi bersama pada setiap persembahan dan memberikan sorakan gemuruh kepada kumpulan yang sudah lebih dua tahun tidak ke Kuala Lumpur itu.

Setelah Virzha, Ello, Ahmad Dhani dan Once tampil membuat persembahan, Ari Lasso pula muncul menyambung kegamatan di Axiata Arena dengan lagu-lagu seperti Risalah Hati, Pupus dan Kangen. Penulis secara peribadi teruja melihat Ari Lasso yang baru saja sembuh dan bebas daripada kanser Limfoma itu.

Tentunya konsert Dewa 19 di Kuala Lumpur kali ini meninggalkan seribu kemanisan di memori setiap peminat mereka di Malaysia!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bekas PA Khairul Aming Mohon Maaf Di Instagram, Mahu Sertai Kelas Komunikasi

Baru-baru ini kecoh di media sosial tentang PA Khairul Aming  atau nama sebenar Ahmad Fadhilat Fitri Bin Ismail atas kelakuan yang tidak sopan. Kini, dia tampil memberi permohonan maaf secara terbuka di laman sosial instagramnya.

Saya memohon maaf atas kesilapan saya pada tempoh hari. Dengan rendah hatinya saya meminta ribuan kemaafan kepadd mereka yang telah pernah berkerjasama dengan saya secara terus / tidak terus.

Saya akui saya mempunyai kelemahan dalam menghadapi situasi dalam tekanan.- PA Khairul Aming

Menerusi laman media sosial Fitri, dia telah membuat permohonan maaf secara terbuka mengenai isunya yang menjadi pembantu peribadi kepada Khairul Aming. Dia mengakui bahawa apa yang dilakukan olehnya adalah salah. Dia juga mengatakan bahawa dia juga mempunyai kelemahan dalam menghadapi situasi tertekan ini.

Buat masa ini, saya akan cuba membuat perubahan untuk masa akan datang. Banyak hikmah dan pengajaran yang telah saya dapat sepanjang penularan isu ini.

Banyak pengajaran yang telah saya belajar sewaktu penularan isu ini.-tulisnya

Fitri mengatakan bahawa dia akan cuba untuk membuat perubahan untuk masa akan datang . Dia juga mengakui bahawa banyak hikmah dan pengajaran buatnya sepanjang isu ini.

Untuk pengetahuan semua, saya secara rasminya sudah dah takde kaitan kerja dgn Khairul Aming selepas insiden penularan ini berlaku.

Dia (Khairul Aming) juga sedang mencari pengganti yg baru untuk handle semua kerja dia. Jadi semua socmed saya ni hanya untuk personal saya sahaja dan takde kaitan dah dengan career dia – katanya

Berdasarkan apa yang ditulisnya, dia secara rasminya sudah tidak ada kaitan apa-apa lagi dengan Khairul Aming selepas apa yang berlaku sebelum ini. Dia juga mengatakan bahawa Khairul kini sedang mencari pengganti yang baharu untuk menguruskan semua kerjanya. Semua media sosial miliknya hanyalah untuk kegunaan peribadi dan tidak ada kaitan dengan kerjaya Khairul.

Semoga semua akan dapat diselesaikan dengan cara baik.

A post shared by Ahmad Fadhilat Fitri Bin Ismail (@monkeydlat)


“You Are Gifted..” – Nora Ariffin Titip Rasa Bangga Dengan Anak Gadisnya, Putri Dahlia

Penyanyi, Nora Ariffin membuat perkongsian bersama peminat di media sosial mengenai anak gadisnya, Putri Dahlia yang trending di Spotify dan Youtube selepas melancarkan single, Old Love yang turut menampilkan penyanyi muda, Yuji kini mendapat lebih dari 3 juta tontonan.

Menurut Nora, dia berpendapat anak gadisnya itu mewarisi bakat seni arwah bapanya, Johan Nawawi. Malah dia sebagai ibu, turut tumpang gembira dan mendoakan agar Putri Dahlia diberi peluang untuk melangkah dengan lebih jauh.

“You are gifted Putri..Bakat itu kurniaan & anugerah Allah ..Harus sentiasa bersyukur.. Putri Dahlia mewarisi bakat dari ayahnya, arwah Johan Nawawi, kalau pun ada dari saya mungkin sedikit sahaja.

Sebagai ibu, saya tumpang gembira & sentiasa berdoa agar  Putri Dahlia diberi peluang untuk melangkah lebih jauh & kekal dengan keunikan tersendiri.”-Tulis Nora

Akui kehidupan ibarat sebuah roda. Nora mengatakan bahawa generasi baru harus diberi laluan untuk mewarnai industri seni.

“Lumrah kehidupan..Its a process. Hidup sebagai artis ibarat roda. Bila kita sudah meningkat usia, kita wajar beri laluan pada legasi & generasi baru untuk mewarnai industri.-tulis Nora

Di akhir hantarannya, Nora memberitahu dia yang sudah menjadi anak seni selama 30 tahun itu, merasa sudah cukup bersyukur dengan segala anugerah dan pengalaman yang ada, serta bersedia untuk berkongsi ilmu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.